title: Timo Tolvanen

text: Lokakuussa 2013 Tolvasesta tuli kolmas pelaaja, joka saavutti lentopallon Mestaruusliigassa 600 ottelua Aki Riihimäen ja Sami Juvosen jälkeen. Reilut kolme vuotta myöhemmin Tolvasesta tuli eniten (694) mestaruusliiga otteluja pelannut pelaaja. Huhtikuussa 2016 Tolvanen ilmoitti lopettavansa 706 ottelua lentopalloliigassa käsittäneen uransa. Tästä päivää myöhemmin naisten 1-sarjassa pelaava kuopiolainen Puijo Wolley uutisoi tehneensä Tolvasen kanssa 1+1-vuotisen sopimuksen.


title: Timo Tolvanen

text: Vuosien 2000–2005 aikana Tolvanen pelasi Suomen A-maajoukkueessa yhteensä 68 A-maaottelua. Tolvanen palasi maajoukkueryhmään kesäksi 2014 ja oli mukana Suomen vuoden 2014 MM-kisajoukkueessa.


title: Pekka Sairanen

text: Pekka Sairanen (21. helmikuuta 1981) on suomalainen lentopalloilija, joka päätti peliuransa kauteen 2009-10. Pelipaikaltaan hän oli yleispelaaja, mutta Sairanen esiintyi myös liberona tarvittaessa. Sairanen pelasi uransa viimeiset vuodet Rovaniemen Santasportin riveissä.


title: Pekka Sairanen

text: Sairanen sai lentopallo-oppinsa kotikaupungissaan Savonlinnassa aina 15-vuotiaaksi asti. Lukioikäisenä hän siirtyi Tampereelle, Varalan urheilulukioon, joka toimi tuolloin poikien valtakunnallisena valmennuskeskuksena. Varalassa hän sai opiskella ja harjoitella hyvissä olosuhteissa. Samalla harjoituksissa vaatimustaso oli koko ajan korkea, sillä hänen kanssaan harjoittelivat maan parhaat lukioikäiset poikajuniorit.


title: Pekka Sairanen

text: Kolmen vuoden Tampereella olon jälkeen Sairanen palasi takaisin Savonlinnaan suorittamaan lukion loppuun ja samalla pelaamaan kotikaupungin silloisessa liigajoukkueessa East Volleyssa. Armeijan hän kävi Lahden Urheilukoulussa.


title: Pekka Sairanen

text: Kesällä 2004 East-Volley putosi SM-liigasta, ja Sairanen siirtyi tuolloin Rovaniemelle, silloin SM-liigassa pelaavan Napapiirin Pallokettujen vahvuuteen. Tuolloin hän myös aloitti opiskelemaan Rovaniemen ammattikorkeakoulussa rakennustekniikkaa, tavoitteena tulla insinööriksi.


title: Pekka Sairanen

text: Napan riveissä Sairanen sai juhlia Suomen Cupin voittoa 2005, mutta myös todeta raskaan häviön niin ikään rovaniemeläiselle Perungan Pojille samana vuonna pronssikamppailuissa. Kauden 2006 päätteeksi Rovaniemellä saman kaupungin liigajoukkueet päättivät yhdistyä samaksi yhtenäiseksi joukkueeksi, Rovaniemen Santasportiksi. Sairanen jatkoi tutussa kaupungissa liigauraansa ja samalla myös opiskelut saivat rauhassa jatkua.


title: Pekka Sairanen

text: Heti ensimmäisellä Santasportin SM-liiga kaudella Suomen mestaruus tuli Rovaniemelle, ensimmäistä kertaa sitten 2003, silloin Perungan Pojat voittivat Tampereen Isku-Volleyn värikkäässä finaalisarjassa. Värikkäämpi ja varmasti tasollisesti kovempi finaalisarja oli kuitenkin Santasportin ja Pielaveden Sammon välinen sarja. Mestaruus ratkaistiin viidennessä pelissä jossa Santasport oli vahvempi erin 3–2. Sairanen oli koko finaalisarjan ajan tärkeässä roolissa syöttöjen nostajana.


title: Pekka Sairanen

text: Sairanen jatkoi myös seuraavalla kaudella Rovaniemellä, vaikka Napapiirin Pallokettujen organisaatio irtisanoikin sopimuksen Perungan Poikien kanssa. Hän voitti uransa toisen Suomen mestaruuden kauden 2007-08 päätteeksi.


title: Pekka Sairanen

text: Pekka Sairasen suku on ollut vahvasti vaikuttamassa savonlinnanlaiseen lentopalloiluun. East Volleyn organisaatiossa toimii tällä hetkelläkin monta Sairanen-nimistä henkilöä. Hänen veljensä pelaavat myös East Volleyn riveissä.


title: Pekka Sairanen

text: Vuonna 2009 kolme veljestä pelasi samassa miesten SM-liigan ottelussa.


title: Elayne Trakand

text: Elayne Trakand on yksi päähenkilöistä Robert Jordanin Ajan Pyörä -fantasiasarjassa. Hän muistuttaa niin nimeltään kuin ulkonäöltään Ilyenaa, Lews Therin Telamonin vaimoa Legendojen Aikakaudelta.


title: Elayne Trakand

text: Nuorimpana ja ainoana Kuningatar Morgasen tyttärenä, Elayne varttui Caemlynin Kuninkaallisessa Palatsissa. Hän oli perijätär koko lapsuutensa, sillä vain nainen voi hallita Andoria Leijonan valtaistuimella.


title: Elayne Trakand

text: Elayne näyttäytyy ensimmäisenä silloin, kun Rand al'Thor putoaa Kuninkaalliseen puutarhaan ja tutustuu Elayneen ja tämän veljeen Gawyniin, myöhemmin heidän velipuoleensa Galadiin ja lopulta Kuningatar Morgaseen. Myöhemmin sarjassa paljastuu, että Elayne rakastui ensisilmäyksellä Randiin, mutta ei voinut lähteä hänen peräänsä velvollisuuksiensa takia; hänen täytyi mennä Valkoiseen Torniin kouluttautumaan Aes Sedaiksi.


title: Elayne Trakand

text: Elaynen on ensimmäinen perijätär, joka pystyy kanavoimaan tarpeeksi voimakkaasti voidakseen opiskella Aes Sedaiksi; hän on melkein yhtä voimakas kuin hänen ystävänsä Aviendha ja Egwene al'Vere. Valkoisessa Tornissa hän ystävystyi sattumalta Randin tuntemiin ihmisiin: lapsuudenrakkauteen Egwene al'Vereen ja hänen kylänsä Viisauden, Nynaeve al'Mearaan. Hän ystävystyi myös Min Farshawhin, joka oli tavannut Randin ja oli Tornissa "pidettynä turvassa".


title: Elayne Trakand

text: Elayne meni Falmeen (jouduttua lähetetyksi yhden Mustan ajahin Aes Sedain käskystä) ja myöhemmin Teariin, jonne hänet lähetettiin Egwenen ja Nynaeven mukana metsästämään Mustaa ajahia. He lähtivät silloisen Amyrlinin Istuimen, Siuan Sanchen, käskystä. Elayne oli myös paikalla kun Rand veti "Callandorin" ja ilmoitti olevansa Uudestisyntynyt Lohikäärme.


title: Elayne Trakand

text: Siinä pisteessä Elayne sai vihdoinkin mahdollisuuden kertoa tunteistaan Randille, varsinkin kun Egwene pani poikki hänen kanssaan. Valitettavasti heidän aikansa oli rajallinen – Rand lähtisi pian Egwenen kanssa Rhuideaniin, ja Elayne ja Nynaeve lähtisivät Taraboniin. He menivät Merikansan aluksella, väitetysti nopeimmat alukset, ja Elayne nopeasti huomasi miksi; Merikansan Tuulentuntijat pystyivät kanavoimaan. Elayne lupasi pitää sen salaisuutena, koska Merikansa pelkäsi Aes Sedaitten sekaantuvan asiaan. Rand ja Lan lähettivät heidän mukaansa Juilin Sandarin ja Thomin, jonka Elayne myöhemmin tunnisti lapsuudestaan äitinsä rakastajaksi. Hän alkoi nähdä Thomin isän korvikkeena, jonka roolin Thom mielellään otti.


title: Elayne Trakand

text: Tarabonissa he saivat Mustan ajahin kaivettua esiin ja saivat Panarkki Amatheran takaisin asemaansa. Matkalla Salidariin, ryhmä eriskummallisia tapahtumia johti Birgitte Hopeajousen, yhden Torven sankareista, repäisemiseen "Tel'aran'rhiodista" tavalliseen maailmaan kuoleman partaalle. Pelastaakseen sankarin kuolemasta, Elayne sitoi tämän kaitsijakseen ja kuuluisa jousiampuja on ollut heidän mukanaan sen jälkeen. Ryhmä saapui Salidariin juuri oikeaan aikaan, ottamaan uusi Amyrlin Istuin, Egwene al'Vere, vastaan. Egwene teki Nynaevestä ja Elaynesta täysivaltaisia Aes Sedaita. Elayne meni Nynaeven, Adviendhan ja Matrim Cauthonin kanssa Ebou Dariin. Sen jälkeen kun he käyttivät Tuulten Kulhoa, he menivät Caemlyniin pakoon Seachanien valloitusta paimentaen suurta kanavoimiseen kykenevien naisten ryhmää, Sukua. Hän on myös turvannut Valtaistuimen hänen äitinsä katoamisen, luullun kuoleman, jälkeen; hän on myös löytänyt kyvyn valmistaa "ter'angrealeja".


title: Elayne Trakand

text: Elayne on yksi kolmesta naisesta jotka rakastavat Randia, ja myös hyvä ystävä toisten (Min ja Aviendha); kaikki kolme ovat hyväksyneet jakaa hänet, ja ovat sitoneet hänet molemminpuoliseen kaitsijan siteeseen. Heti tämän jälkeen Elayne ja Rand löysivät kaksinkeskistä aikaa makuuhuoneen sängyssä, näyttäen heti yhden huonon puolen kaitsijan siteestä ja johtaen Birgitten, Minin ja Adviendhan juomaan itsensä nopeasti humalaan. Minin näkyjen mukaan, Elayne kantaa nyt Randin kaksosia (tytär ja poika). Min ei kuitenkaan kerro, että Elayne voi haavoittua pahasti tai kuolla synnytyksessä ja että vauvat saadaan pelastettua hänen kuoltua. Ei ole tiedossa onko Elayne jälleensyntynyt Ilyena Therin Moerelle.


title: Antti Ahokumpu

text: Antti Ahokumpu on suomalainen lentopalloilija, joka pelasi kaudella 2008–2009 Rovaniemen Santasportin riveissä, Lentopallon SM-liigassa. Pelipaikaltaan hän on yleispelaaja.


title: Antti Ahokumpu

text: Lentopallo kaupunki Pudasjärveltä kotoisin oleva Ahokumpu aloitti lentopallon 6-vuotiaana, kun hänen isänsä vei hänet kuuluisalle ”Pudasjärven tehtaalle”, mistä on tuotu suuren maailman kuuluisuuteen monia tähtiä, kuten veljekset Tuomas Sammelvuo ja Ilkka Sammelvuo.


title: Antti Ahokumpu

text: 16-vuotiaana Ahokumpu lähti opiskelemaan Kuortaneen urheilulukioon maan parhaiden lukioikäisten poikajunioreiden kanssa. Kuortaneella on vuodesta 2000 toiminut poikien valtakunnallinen valmennuskeskus. Kahden Kuortaneelle vietetyn vuoden jälkeen Ahokumpu hommattiin Rovaniemelle pelaamaan. Viime kaudella Ahokumpu sai juhlia uransa ensimmäistä Suomen mestaruutta Santasportin riveissä, vasta 21-vuotiaana. Seuraavalla kaudella Ahokumpu juhli uudestaan mestaruutta kun Santasport uusi mestaruutensa.


title: Antti Ahokumpu

text: Ahokumpu on tunnettu monipuolisesta lyöntivalikoimastaan, jota yleisö sai ihailla etenkin finaalisarjassa Pielaveden Sampoa vastaan 2007.


title: Arsenio Iglesias

text: Arsenio Iglesias Pardo (s. 24. joulukuuta 1930 Arteixo, A Coruñan maakunta, Espanja) on espanjalainen jalkapallovalmentaja ja entinen jalkapalloilija.


title: Arsenio Iglesias

text: Iglesias tunnetaan sekä pelaajana että valmentajana parhaiten ajastaan Deportivo La Coruñasta. Hän aloitti pelaajauransa seuran edustusjoukkueessa vuonna 1951, ja edusti Espanjan pääsarjassa myös Sevillaa, Granadaa ja Real Oviedoa.


title: Arsenio Iglesias

text: Pelaajauransa jälkeen hän valmensi Deportivoa neljään eri otteeseen 1970-, 1980- ja 1990-luvuilla. Vuonna 1996 hän korvasi kesken kauden Jorge Valdanon Real Madridin valmentajana. Vuodesta 2005 Iglesias on valmentanut Galician maajoukkuetta yhdessä Fernando Vázquezin kanssa.


title: Kauko Räsänen

text: Kauko Kalervo Räsänen (23. helmikuuta 1926 Suistamo – 10. syyskuuta 2015 Espoo) oli suomalainen kuvanveistäjä.


title: Kauko Räsänen

text: Laatokan Karjalan Suistamossa Loimolan kylässä syntynyt Räsänen opiskeli Suomen Taideakatemian koulussa vuosina 1946–1950. Hänet tunnetaan mitaleista ja suurikokoisista, toisinaan reliefimuotoisista veistoksista. Räsäsen tunnetuimpia töitä ovat Enkeli Lappeenrannassa, Espoon valtuustotalon ovet ja reliefit, Veikkauksen 50-vuotismonumentti "Kautta aikain" sekä Karjalaan jääneiden sankarivainajien monumentti.


title: Kauko Räsänen

text: Hänelle myönnettiin Pro Finlandia -mitali vuonna 1963. Vuosina 1979–1984 Räsänen toimi taiteilijaprofessorina. Räsäsen ateljeesta Espoon Soukassa on kasvanut viiden ateljeen rypäs, josta vuokrataan tiloja nuorille taiteilijoille.


title: Kauko Räsänen

text: Räsänen oli kahdesti naimisissa ja kasvatti kymmenen lasta. Ensimmäinen puoliso taidemaalari Anna Räsänen (o.s. Alanko) kuoli vuonna 1969. Toisesta puolisostaan, kampaaja Kaija Räsäsestä (o.s. Hämäläinen), hän erosi vuonna 2000. Räsäselle myönnettiin valtion taiteilijaeläke vuonna 1986. Hän kuoli 89-vuotiaana syyskuussa 2015.


title: Paini kesäolympialaisissa 1980

text: 1980 kesäolympialaisten painissa kilpailtiin kymmenessä sarjassa sekä kreikkalais-roomalaisessa että vapaapainissa.


title: Gert Steegmans

text: Gert Steegmans (s. 30. syyskuuta 1980 Hasselt) on belgialainen entinen maantiepyöräilijä, Ranskan ympäriajon etappivoittaja.


title: Gert Steegmans

text: Kirimiehenä tunnettu Steegmans voitti Zesbergenprijs Harelbeke -kilpailun vuonna 2002. Hän aloitti ammattilaisuransa Lotto-Domo-tallissa seuraavana vuonna, jatkoi samassa organisaatiossa, uudelta nimeltään Davitamon-Lotto, 2005, jolloin hän voitti Nationale Sluitingprijs -kilpailun sekä ensimmäisen etapin Tour de Picardie -ajossa. Seuraavana vuonna hän voitti kolmannen etapin Dunkerquen neljän päivän ajossa, viidennen osuuden Belgian ympäriajossa sekä toisen etapin Tour de Picardiessa. Algarven ympäriajossa hän sijoittui kokonaiskilpailussa toiseksi voittaen lisäksi pistekilpailun sekä kolmannen ja neljännen osuuden. Scheldeprijs Vlaanderen -kilpailussa hän oli kolmas.


title: Gert Steegmans

text: Kauden 2007 alkaessa Steegmans siirtyi Quick·Step - Innergetic-talliin. Hän voitti helmikuulla Algarven ympäriajon avausetapin, huhtikuulla De Pannen kolmen päivän ajon kolmannen osuuden ja toukokuulla Dunkerquen neljän päivän ajon neljännen etapin. Lisäksi hän oli jälleen kolmas Scheldeprijs Vlaanderen -ajossa. Ranskan ympäriajon toisella etapilla, joka päättyi Belgian Gentiin, Steegmans oli loppukirissä täysin pitelemätön, eikä tallin kapteeni Tom Boonen voinut muuta kuin varmistaa Quick·Step - Innergeticin kaksoisvoiton. Myöhemmin samana vuonna Steegmans voitti vielä Tour de Rijke -kilpailun sekä Circuit Franco-Belge -ajossa kokonais- ja pistekilpailun sekä toisen ja neljännen etapin.


title: Gert Steegmans

text: Vuonna 2008 Steegmans voitti Vuelta a Mallorca -kilpasarjaan kuuluneen Trofeo Calvia -kilpailun. Pariisi–Nizza-ajossa hän voitti sateisessa säässä ajetun, pieneen nousuun päättyneen ensimmäisen etapin. Hän voitti myös kilpailun toisen osuuden oltuaan paras neljän miehen kärkiryhmästä. Toukokuussa hän voitti Dunkerquen neljän päivän ajon toisen etapin. Lisäksi hän voitti vuonna 2008 kilpailut Profronde van Fryslan, Halle-Ingooigem ja Memorial Rik van Steenbergen sekä Ranskan ympäriajon 21. etapin. Pariisi–Bryssel-klassikossa hän sijoittui Robbie McEwenin jälkeen toiseksi.


title: Gert Steegmans

text: Steegmans edusti Katjuša-tallia kauden 2009. Hän voitti helmikuussa Trofeo Mallorca -kilpailun sekä toisen etapin Vuelta a Andalucíassa. Vuoden 2010 hän kilpaili Team RadioShack -joukkueessa. Hän oli kolmas Pariisi–Tours-klassikossa. Kaudeksi 2011 hän palasi Quick Step -talliin. Hän voitti maaliskuussa Nokere Koerse -kilpailun. Kausina 2012–2014 hän edusti Omega Pharma-Quick Step -joukkuetta ja viimeisenä ammattilaisvuonnaan 2015 Trek Factory Racingia.


title: Gert Steegmans

text: Virallinen nettisivu


title: Hubble Deep Field

text: Hubble Deep Field (lyhyemmin HDF) on yksi syvimmistä koskaan otetuista taivaan kuvista. Se esittää galaksienvälistä avaruutta Ison karhun tähdistössä. Kuva koottiin Hubble-avaruusteleskoopin ottamista 342 erillisestä kuvasta, jotka otettiin kymmenenä peräkkäisenä päivänä 18.−28. joulukuuta 1995. Kuvien ottamiseen käytettiin Hubblen Wide Field and Planetary Camera 2 -instrumenttia.


title: Hubble Deep Field

text: Hubble Deep Field kattaa yötaivaan alueen, jonka koko on noin kolmaskymmenesosa täysikuun koosta. Kuvassa on vain muutama Linnunradan galaksiin kuuluva tähti, ja kuvan kaukaisimpien tähtien näennäinen kirkkaus on vain 30. magnitudia (neljä miljardia kertaa himmeämpiä kuin himmeimmät ihmissilmällä nähtävissä olevat tähdet).


title: Hubble Deep Field

text: Hubble Deep Fieldin jälkeen avaruusteleskoopilla on otettu yhä syvempiä taivaan kuvia, kuten Hubble Ultra Deep Field (2004) ja Hubble Extreme Deep Field (2012).


title: Ernst Håkan Kranck

text: Ernst Håkan Kranck (1898, Pirkkala–toukokuu 1989) oli suomalainen geologi, petrologi ja professori.


title: Ernst Håkan Kranck

text: Hänen vanhempansa olivat arkkitehti Ernst Albin Kranck ja Alexandra Lisitzin. Hän opiskeli geologiaa Helsingin yliopistossa ja väitteli siellä tohtoriksi 1933. Väitöskirja oli nimeltään "On turjaite and the ijolite stem of Turja, Kola" ja se oli painettu 1928.


title: Ernst Håkan Kranck

text: Kranck oli Helsingin yliopiston matemaattis-luonnontieteellisen tiedekunnan dosentti 1930–1949. Hän työskenteli paljon ulkomailla. Ensi kerran hän osallistui tutkimusretkikuntaan 19-vuotiaana 1917, matkan päänä oli Tuvan tasavalta Siperiassa. Tästä retkestä hän kirjoitti muistelmateoksen "Den stora urjanchaiexpeditionen 1917" vuonna 1979. Seuraavaksi hän tutki Lappia ja Kuolan niemimaata. 1925 hän kartoitti Steep Rock Laken ympäristöä Ontariossa Kanadassa. 1928–1929 hän osallistui Väinö Auerin johtamalle tutkimusmatkalle Tulimaahan ja Patagoniaan. Tästä matkasta hän piti päiväkirjaa, jota ei ole julkaistu, ja joka sisälsi suuren määrän piirroksia. 1934 hän osallistui kenttätöihin Skotlannissa. 1937 ja 1939 hän osallistui Labradorin maaperätutkimuksiin.


title: Ernst Håkan Kranck

text: Toisen maailmansodan aikana Kranck teki kenttätutkimuksia Vuoksenniska Oy:n palkkaamana Lapissa ja muuallakin Suomessa. Geologian professorina hän oli Neuchâtelin yliopistossa Sveitsissä 1945–1948. Vuonna 1947 hän muutti Kanadaan tutkimaan Hudsoninlahden aluetta. 1948 McGill yliopisto Montrealista palkkasi hänet vierailevaksi professoriksi ja McGillin leivissä hän pysyi geologian professorina eläkkeelle jäämiseensä saakka 1969. Hänet äänestettiin "Royal Society of Canadan" jäseneksi 1962.


title: Ernst Håkan Kranck

text: Kranck teki useita tutkimusmatkoja Kanadan huonommin tutkittuihin osiin professorivuosinaan ja vielä 1972 hän työskenteli Baffininsaarella.


title: HDF

text: HDF voi tarkoittaa seuraavia asioita:


title: Arvo Perälä

text: Arvo Perälä (11. maaliskuuta 1917 – 16. toukokuuta 2003) oli vanhoillislestadiolainen saarnaaja. Hän oli ammatiltaan räätäli. Vuonna 1941 hän avioitui Fanni Kyyrösen kanssa. Pian avioitumisen jälkeen pariskunta muutti Saloisiin, jossa he asuivat perheineen pitkään. Perälä asetettiin puhujaksi 1946. 1960-luvulla Perälä joutui autokolariin, jossa hän loukkaantui ja sairasteli sen jälkeen pitkään. Hän kärsi autokolarin seurauksena pääkivusta ja oli ajoittain sen vuoksi työkyvytön ja sairaalahoidossa. Autokolarissa saamiensa vammojen vuoksi Perälä vietti 1960-luvun lopulla paljon aikaa kotona. Sinä aikana hän kirjoitti kirjan "A ja O", joka käsittelee ilmestyskirjan profeetallista sanomaa. Vanhoillislestadiolaisuudessa Arvo Perälä muistetaan erityisesti lopunaikoja käsittelevistä saarnoista. Arvo Perälä oli Raahen rauhanyhdistyksen johtokunnassa pitkän aikaa ja toimi myös sen puheenjohtajana. Hän toimi Saloisten kunnan luottamustehtävissä. Hän oli monia vuosia SRK:n johtokunnassa ja työvaliokunnassa. Vanhuudessa Perälä kärsi kasvohalvauksesta, joka vaikeutti puhumista.


title: Miratiivi

text: Miratiivi tai admiratiivi on kieliopillinen verbin tapaluokka (modus), joka ilmaisee odottamatonta tai uutta tietoa.


title: Miratiivi

text: Miratiivi esiintyy muun muassa tiibetin, turkin, slaveyn ja länsi-apassin kielissä.


title: Muistolehto

text: Muistolehto on hautausmaalla sijaitseva tuhkatuille vainajille tarkoitettu hautauspaikka, jossa tarkoituksena on, että yksittäisen vainajan tuhkan sijainti on korkeintaan hautausmaan ylläpitäjän tiedossa ja hautaus tapahtuu omaisten poissa ollessa. Hautauskäytännöissä on eroja muistolehtojen välillä, mutta käytännöt saattavat vaihdella myös samoissa muistolehdoissa. Tuhka voidaan haudata joko nopeasti maatuvan uurnan kanssa tai ilman. Tuhka voidaan myös sirotella esimerkiksi yhteiseen kuoppaan muiden vainajien kanssa tai sirotella kasvillisuuden sekaan. Muistolehdoissa on tavallisesti vainajien nimitiedot sekä syntymä- ja kuolinpäivämäärät sisältäviä laattoja, mutta muistolehtoihin on mahdollista haudata myös anonyymisti. On myös olemassa kokonaan anonyymeja muistolehtoja, kuten lapsille tarkoitetut "hietakehdot".


title: Naked City

text: Naked City oli saksofonisti ja säveltäjä John Zornin perustama avantgarde-yhtye. Toimiessaan New Yorkissa vuodesta 1988 vuoteen 1993, Naked Cityä luonnehdittiin Zornin "sävellystyöpajaksi", jonka tuotanto koetteli jazzin rajoja. Yhtyeen tyylilajeihin kuuluivat muun muassa jazz, grindcore, surf, klassinen musiikki, heavy metal, country ja punk. Yhtyettä pidetään vaihtoehto-, punk- ja grindcore-genrejen edelläkävijänä, sekä harvinaisena jazz-orientointuneena merkkipaaluna näiden historiassa.


title: Henri Tuomi

text: Henri Tuomi (s. 14. joulukuuta 1982) on suomalainen lentopalloilija ja lentopallovalmentaja. Tuomi on 196 cm pitkä ja pelasi valtaosan pelivuosistaan keskitorjujana. Tuomi on pelannut kotimaassa 297 pääsarjaottelua ja ulkomailla Saksan Bundesliigassa, Latvian liigassa sekä USA:n yliopistosarjassa. Hän on kaksinkertainen Suomen mestari Santasportin riveistä kaudelta 2006–07 ja 2007–08. Päävalmentajana Tuomi toimi kaudella 2016-17 Mestaruusliiga-tasolla kolmatta kauttaa ollessa Team Lakkapään päävalmentajana.


title: Henri Tuomi

text: 9-vuotiaana lentopallon Raision Loimun juniorijoukkueessa aloittanut Tuomi on pelannut Santasportin lisäksi kasvattajaseurassaan Loimussa sekä yhdysvalloissa Kaliforniassa yliopistosarjaa. Yhdysvalloissa Tuomi vietti 2003–2004 kauden opiskelemalla sekä pelaamalla kovatasoista maan yliopistosarjaa. Kaudella 2004 Tuomi voitti Raision Loimun väreissä Suomen Cupin kultaa ja oli neljäs SM-liigassa. Kaudella 2005 Tuomi oli jälleen Loimun kanssa Suomen Cupin finaalissa, mutta hävisi sen niukasti Napapiirin Palloketuille. Kaudeksi 2007 Tuomi siirtyi synnyinkaupunkinsa Rovaniemen Santasportin uuteen joukkueeseen, joka oli yhdistetty yhdessä Perungan Poikien ja Napapiirin Pallokettujen kanssa.


title: Henri Tuomi

text: Kausi 2007 oli Tuomelta, ja Rovaniemen Santasportilta täysosuma, kun se sijoittui runkosarjassa toiseksi, jonka jälkeen se jyräsi suomenmestaruuteen ennen suursuosikkia Pielaveden Sampoa. Tuomi oli finaalisarjassa ratkaisevia pelaajia kovalla aloitussyötöllään ja keskipelillään. Tuomi jatkoi uraansa Santasportin riveissä myös kaudella 2008 ja tulos oli positiivinen kauden päätyttyä jälleen SM-kultaan.


title: Henri Tuomi

text: Kauden 2008 päätteeksi Tuomi teki sopimuksen Eltmanin kanssa Saksan Bundesliigaan. Sopimuksen kesto oli yksivuotinen. Saksalaisseura oli kuitenkin talousvaikeuksissa ja Tuomi vaihtoi kesken kauden Latvian pääsarjaan Cesu Alus Riian joukkueeseen. Ulkomailla vietetyn kauden jälkeen Tuomi päätti palata takaisin Suomeen ja PerPoon. Yhden Rovaniemen kauden jälkeen hän siirtyi Raision Loimun riveihin, missä hän voitti SM-pronssia kaudella 2009-10. Kaudella 2010-11 Loimu tippui puolivälierissä. Tuomen oli tarkoitus jatkaa pelaajauraansa, mutta selkävaivat pakottivat hänet lopettamaan kaudella 2012-2013.


title: Henri Tuomi

text: Tuomi on oli maajoukkuevalmentaja Mauro Berruton tarkkailulistalla vuodesta 2005 lähtien. Ensimmäisen A-maaottelunsa Tuomi pelasi 4. heinäkuuta 2008 Bulgariaa vastaan. Tuomella on tilillään kaikkiaan 13 A-maaottelua.


title: Henri Tuomi

text: Tuomi joutui lopettamaan peliuransa selkävaivojen vuoksi ja hän toimi kaudella 2012-2013 Raision Loimun päävalmentaja Vesa Kujanpään apuvalmentajana. Seuraavaksi kaudeksi Tuomi otti Loimun päävalmentajan tehtävät vastaan. Hän oli aiemmin suorittanut pelaamisen ohella valmentajan ammattitutkinnon (VAT) Lapin Urheiluopistolla. Tuomen ensimmäinen päävalmentajakausi päättyi kohtalaisen hyvin sujuneen runkosarjan jälkeen puolivälierissä Pielaveden Sampoa vastaan. Kaudella 2014-2015 Loimu sijoittui runkosarjassa 3. sijalle. Puolivälierissä Loimu pudotti Oulun Ettan suoraan 3-0, mutta välierissä tuleva mestari Kokkolan Tiikerit pudotti Loimun suoraan 4-0. Pronssiottelusarjan Loimu hävisi VaLePalle luvuin 2-1.


title: Henri Tuomi

text: Hyvän kauden jälkeen Tuomi päätti muuttaa perheineen Rovaniemelle ja keskittyä siviilitöihin. Kaudeksi 2016-17 Tuomi palasi valmennustehtäviin Team Lakkapään apuvalmentajaksi. Joulukuussa päävalmentaja Normunds Veinbergsin saatua potkut siirtyi Tuomi joukkueen päävalmentajaksi.2002-2003 Albartross (1-sarja)


title: Henri Tuomi

text: 2003-2004 Univercity California, Yhdysvallat


title: Henri Tuomi

text: 2004-2006 Raision Loimu


title: Henri Tuomi

text: 2006-2008 Rovaniemen Santasport


title: Henri Tuomi

text: 2008-2009 Eltman, Saksa & Cesu Alus, Latvia


title: Henri Tuomi

text: 2009-2010 Perungan Pojat


title: Henri Tuomi

text: 2010-2012 Raision Loimu


title: Henri Tuomi

text: Valmentajana:


title: Henri Tuomi

text: 2012-2013 Raision Loimu (apuvalmentaja)


title: Henri Tuomi

text: 2013-2015 Raision Loimu


title: Henri Tuomi

text: 2016-2017 Team Lakkapää (apuvalmentaja, 12/2016 lähtien päävalmentaja)


title: Terry Fox

text: Terrance Stanley "Terry" Fox CC, (28. heinäkuuta 1958 – 28. kesäkuuta 1981) oli kanadalainen humanisti, urheilija ja syöpähoitoa kehittänyt aktivisti. Hän tuli kuuluisaksi Marathon of hope (toivon maraton) -nimisestä Kanadan läpi kulkeneesta maratonista, jossa Fox keräsi rahaa syöpätutkimuksiin tavoitteenaan juosta joka päivä marathonin mittainen matka toinen jalka amputoituneena. Hän on äänestetty yhdeksi 1900-luvun suurimmista kanadalaisesta sankareista ja hänen kunniakseen vietetään joka syyskuu Terry Fox Run nimeä kantava tapahtuma, jossa ihmiset keräävät rahaa syöpätutkimuksiin osallistumalla Foxin nimeä kantavaan juoksutapahtumaan.


title: Terry Fox

text: Terry Fox syntyi Winnipegissa, Manitobassa, Kanadassa Rolly ja Betty Foxille. Nuoruutensa Fox kasvoi perhekodissa Morril Streetilla Port Coquitlamissa Brittiläisessä Kolumbiassa Kanadassa kolmen sisaruksensa kanssa.


title: Terry Fox

text: Lapsena Terry oli aktiivinen urheilufani, sukeltamisen ollessa hänen suosikkinsa. Neljä asiaa olivat hänen tunnuspiirteensä; ensinnäkin, hän rakasti urheilua laidasta laitaan – jalkapalloa, rugbya, koripalloa ja baseballia. Toiseksi, hän ei ollut pitkä, joten hän joutui tekemään enemmän töitä (esimerkiksi koripallossa) kuin isommat lapset. Kolmanneksi, hän oli äärimmäisen kilpailunhaluinen. Ja viimeiseksi, hän oli erittäin päättäväinen.


title: Terry Fox

text: Yläasteella Fox rakasti koripalloa ja hän halusi takamieheksi Mary Hillin Kobrat -nimiseen koripallojoukkueeseen. Hän oli vain noin 152,5 senttimetriä pitkä tuolloin ja eikä edes ollut hyvä pelaaja. Hän vietti joka päivän harjoitellen. Kymmenelle luokalle tullessa hän oli yksi parhaista takamiehistä. Lukiossa hän aloitti Port Coquitlam Ravensin takamiehenä ja oli saavuttanut sen, mitä halusi tehdä.


title: Terry Fox

text: Teinivuosinaan hän voitti runsaasti mitaleja sukeltamis- ja uintikilpailuissa hämmästyttäen monet ihmiset tasapainollaan ja kestävyydellään. Monet ohjaajat rohkaisivat häntä pysymään vedessä ja harjoittelemaan ammattimaisesti, mutta sen sijaan Foxia vainosi halu tulla liikunnan opettajaksi. Lukion kunniamainintojen jälkeen hän lähti opiskelemaan fysiologiaa Simon Fraserin yliopistoon Burnabyyn ollen aktiivinen oppilas ja osallistuen kampuksella kerhoihin ja ryhmiin.


title: Terry Fox

text: Marraskuun 12. 1976 Fox ajoi takaisin kotiin Port Coquitlamista 1968 vuosimallin vihreällä Ford Cortinallaan. Hän oli poissaolevana katsonut siltarakennelmaa, kun hän törmäsi puolen tonnin painoiseen trukkiin. Mitään ei tapahtunut kuljettajalle, eikä trukille, mutta Foxin oikea polvi tuli kolarin myötä araksi.


title: Terry Fox

text: 1977, Terry Foxin tunnettua kipua oikeassa polvessaan hänellä diagnosoitiin osteosarkooma, luusyöpä. Luusyöpä ilmenee useimmiten miehillä kuin naisilla ja tavallisesti kymmenen ja 25 ikävuoden välillä. Hyvin usein syöpä alkaa polvesta päättyen lihaksiin ja jänteisiin. Ainoa keino Foxin kuntoon saattamiseksi oli amputaatio, jossa hänen oikea jalkansa amputoitiin polven yläpuolelta. Autokolarilla saattoi olla vaikutusta hänen sarkoomaansa.


title: Terry Fox

text: Kolme vuotta oikean jalan menettämisen jälkeen, 18-vuotiaana, nuori urheilija päätti juosta Kanadan rannikolta rannikolle keräten samalla rahaa syöpätutkimuksia varten. Luodessaan "Toivon marathonia" hänen tavoitteenaan oli saada jokaiselta kanadalaiselta 1 dollari tapahtumaan.


title: Terry Fox

text: Fox aloitti matkansa pulahtamalla Atlantissa St. Johnissa Newfoundlandissa huhtikuun 12. 1980. Hänen tavoitteenaan oli uida uudelleen Tyynellämerellä, kun hän saapuisi Victoriaan, Brittiläiseen Kolumbiaan. Hän myös täytti kaksi pulloa Atlantin vedellä, sillä hänen suunnitelmissaan oli ottaa toinen matkamuistoksi ja ottaa toinen Tyynellemerelle. Hänen tavoitteensa oli juosta joka päivä Maraton eli 42 kilometriä. Kukaan ei ollut aiemmin tehnyt mitään vastaavaa, mitä hän suunnitteli.


title: Terry Fox

text: Fox ei pystynyt juoksemaan loppuun juoksuaan. Röngtenistä nimittäin ilmeni, että hänen oikeasta keuhkostaan löytyi golf-pallon kokoinen kyhmy ja hänen vasemmasta keuhkostaan löytyi toinen kyhmy, joka oli sitruunan kokoinen. Kyhmyt eivät olleet keuhkosyövästä, vaan luusyövästä, joka oli mennyt keuhkoihin verenkierron läpi. Hänen oli pakko lopettaa juoksunsa syyskuun 1. 1980 Thunder Bayssa, Ontariossa 143 päivän jälkeen. Hän oli juossut 5 373 kilometriä läpi Newfoundlandin, Nova Scotian, Prince Edward Islandin, New Brunswickin, Quebecin ja Ontarion.


title: Terry Fox

text: Pian Foxin pakollisen juoksun lopettamisen CTV-televisiokanava organisoi puhelinkeräyksen Foxin idean ympärille, jossa saatiin kerättyä useita miljoonia dollareita rahaa. Moni tapahtuman vieraista ylisti Foxia; muun muassa TV-näyttelijä Lee Majors kutsui häntä "todelliseksi miljoonan dollarin mieheksi".


title: Terry Fox

text: Kesäkuussa 1981 Terry sairastui keuhkokuumeeseen ja 27. kesäkuuta hän vaipui koomaan. Hän kuoli 28. kesäkuuta kello 4.35, mikä oli hänen lempiaikansa juosta. Hän kuoli vuoden legendaarisen juoksunsa jälkeen vain kuukautta ennen 23-vuotissyntymäpäiväänsä.


title: Terry Fox

text: Terryn hautajaiset olivat isot ja ne lähetettiin kansalliselta TV-kanavalta. Hänet on haudattu Port Coquitlamin hautausmaalle lähelle hänen suosikkitähyspaikkaansa hautausmaan porteille.


title: Terry Fox

text: Terry Fox Run (Terry Fox Juoksu) on juoksu, jossa ympäri maailmaa ihmiset keräävät rahaa syöpätutkimuksiin. Se ei ole kilpailu – ei voittajia eikä palkintoja, ihmiset vain tulevat keräämään rahaa syöpätutkimuksiin. Steve Fonyo, Foxin inspiroima syövästä selviytyjä, juoksi kokonaan Foxin matkan. Fonyon vasen jalka on amputoitu.


title: Terry Fox

text: Hänen tarinansa on dramatisoitu 1983 HBO:n TV-elokuvaan The Terry Fox Story, mitä Foxin perhe on kritisoinut siitä, että siinä Terry on kuvattu pelokkaaksi. Tässä elokuvassa Terryä näyttelee Eric Fryer, joka voitti parhaan näyttelijän palkinnon viidennessä Genie Awardissa 1984 roolistaan.


title: Terry Fox

text: Vuonna 2005 CTV teki elokuvan, jonka nimi oli Terry. Elokuvassa Terryä näytteli Shawn Ashmore, joka ei itse ollut amputoitu toisin kuin Eric Fryer. Tosin digitekniikan myötä Ashmoren jalka saatiin näyttämään proteesilta.


title: Terry Fox

text: Author Douglas on myös kirjoittanut Foxista kirjan: Terry – The Life of Canadian Terry Fox.


title: Terry Fox

text:
Foxin "Toivon maratonin" aikana on tehty laulu "Run Terry Run", jonka laulajana toimi Nancy Ryan.
Rod Stewartin 1981 tekemällä albumilla Tonight I’m Yoursilla on kappale Never Give Up A Dream, jossa ylistetään Terry Foxin "Toivon maratonia".
Eric Walterin fiktiivisessä kirjassa Run kerrotaan teini-ikäisistä pojista, jotka inspiroituvat tavattuaan Terry Foxin.
Kukkulan kuningas TV-sarjan Hank Hill viittaa myös eräässä jaksossa "Poika, joka juoksi Kanadan halki ilman jalkoja".


title: Hubble Deep Field South

text: Hubble Deep Field South (lyhyemmin HDF-S) on galaksienvälistä avaruutta esittävä kuva. Se otettiin avaruusteleskooppi Hubblen Wide Field and Planetary Camera 2:lla kymmenen päivän aikana syys- lokakuussa vuonna 1998. Kuva otettiin eteläisen taivaan vastineeksi vuonna 1995 suurta huomiota saaneelle Hubble Deep Fieldille.


title: Hubble Deep Field South

text: Hubble Deep Field South kuvattiin eteläiseltä taivaanpallolta, Tukaanin tähdistön alueelta, jonka epookin J2000.0 mukainen rektaskensio on 22h 32m 56.22s ja deklinaatio −60° 33' 02.69". Kuvassa näkyvä taivaan alue valittiin siten, että näkyvyys Linnunradan ulkopuolelle oli hyvä. Muiden Hubblen syvän taivaan kuvien tapaan Hubble Deep Field South kuvattiin kohdassa, johon jää mahdollisimman vähän oman galaksimme tähtiä ja toisaalta alue oli nähtävissä avaruusteleskoopista joka hetki sen kiertäessä Maata.


title: Hubble Deep Field South

text: Hubble Deep Field Southin suurin tieteellinen merkitys oli sen sisältämän galaksiotoksen samanlaisuus kokonaan toiselta puolen taivasta kuvatun Hubble Deep Fieldin kanssa. Kohteiden yhdenmukaisuus pohjoisen taivaan kuvan kanssa kaikilla mittareilla (galaksien väri, rakenne, lukumäärä etäisyyden kasvaessa jne.) mitattuna on suora osoitus kosmologisen periaatteen pätevyydestä maailmankaikkeudessa. Hyvän läpinäkyvyyden lisäksi kuvan ottopaikan valintaan vaikutti mahdollisuus saada optinen kuva tunnetusta kvasaarista (punasiirtymällä "z" = 2,24), mikä mahdollisti vertailun samalla etäisyydellä sijaitsevien galaksien ja kvasaarien välillä. Deep Field Southin analysoinnista saadut tulokset galaksien evoluutiosta ja tähtien syntymisnopeuksista myös vahvistivat aikaisemmat Hubble Deep Fieldistä saadut tulokset.


title: Mosfilm

text: Mosfilm () on venäläinen vuonna 1920 perustettu elokuvayhtiö. Neuvostoliiton aikana Mosfilm oli suurin elokuvayhtiö. Se tuotti vuosina 1920–1991 yli 3 000 elokuvaa. Yhtiö toimii edelleen. Se on vanhin venäläinen elokuvayhtiö.


title: Mosfilm

text: Mosfilmin tunnus on Vera Muhinan patsas "Työläinen ja kolhoosinainen", joka tehtiin alun perin vuoden 1937 Pariisin maailmannäyttelyä varten ja siirrettiin sieltä Moskovaan.


title: Mosfilm

text: Mosfilmin ja YouTuben solmiman sopimuksen mukaan tuottajayhtiön tunnetuimmat elokuvat ovat katseltavissa internetissä englanninkielisellä tekstityksellä Mosfilmin YouTube-kanavalla. Noin 200 elokuvaa on tarkoitus saada internetiin vuoden 2011 loppuun mennessä.


title: Mosfilm

text: Valikoituja studion tuottamia elokuvia ovat:


title: Gorkin elokuvastudio

text: Gorkin elokuvastudio eli Maksim Gorkille nimetty elokuvastudio () on vuonna 1915 perustettu venäläinen elokuvayhtiö. Neuvostoliiton aikana se oli yksi maan suurimmista elokuvastudioista. Se on tuottanut yli tuhat elokuvaa. Gorkin elokuvastudion tuottamia elokuvia olivat muun muassa "Äiti" ja "Pietarin viimeiset päivät".


title: Depfa Bank

text: Depfa Bank on saksalais-irlantilainen pankki, jonka erityisala on julkisen sektorin rahoitus. Sen pörssinoteeraus on Frankfurtissa. Pankin markkina-arvon arvioidaan olevan vajaat viisi miljardia euroa. Sen taseessa on kuitenkin yli 230 miljardia euroa. Vuonna 2006 pankki teki 526 miljoonan euron nettotuloksen ja sen oma pääoma tuotti 21 prosenttia. Pankin omistuksessa on 18 konttoria ympäri maailmaa.


title: Depfa Bank

text: Suomessa Depfa palvelee suurimpia kaupunkeja ja valtion liikelaitoksia. Vuonna 2007 se antoi rahoitusta Suomen julkiselle alalle noin 1,5 miljardin euron edestä.


title: Pia Latomäki

text: Pia Latomäki (s. 1968) on lapualainen luokanopettaja, joka on näytellyt kolmessa suomalaisessa elokuvassa: Aleksi Mäkelän elokuvassa "Häjyt" (1999) hänen roolinsa oli uskovainen Paula ja Ilkka Vanteen elokuvassa "Vieraalla maalla" (2003) Kirsi; JP Siilin "Härmässä" (2012) Latomäki näytteli naispäähenkilön Ainon äitiä, Kantolan emäntää.


title: Pia Latomäki

text: Latomäki harrastaa myös lausuntaa, ja hän esiintyi Ainon roolissa Kalevalan kolmannesta ja neljännestä runosta eteläpohjalaisella murteella tehdyssä runolaulannan CD-taltioinnissa "Väinämöösen ja Joukahaasen kilapalaulu – Ainon kualema", jonka julkaisun yksi esiintyjistä kustansi vuonna 2005. Kalevalakielisen runonlausunnan ohjaajana toimi Suomen Kansallisteatterin näyttelijä Terhi Panula, ja äänitys tehtiin vuonna 2002.


title: Sovkino

text: Sovkino on elokuvastudio. Se oli Neuvostoliiton aikana yksi suurimmista maan elokuvayhtiöistä.


title: Goskino

text: Goskino (Neuvostoliiton kinematografian valtionkomitea) oli Neuvostoliiton hallituksen korkein elokuva-alan elin. Se oli sekä hallinnoiva että sensuurielin. Se myös tuotti ja levitti elokuvia. Neuvostoliiton hajottua syntyi Venäjän kinematografian valtionkomitea, joka jatkaa nimellä Goskino.


title: Jarmo Kaaretkoski

text: Jarmo Kaaretkoski (s. 12. joulukuuta 1982) on suomalainen lentopalloilija. Hän pelasi viimeisen kautensa 2009–2010 Perungan Pojissa. Pelipaikaltaan hän oli libero.


title: Jarmo Kaaretkoski

text: Sodankylästä kotoisin oleva Kaaretkoski aloitti lentopallon pelaamisen 7-vuotiaana Sodankylän Tähti-Volleyssa. Hän edusti Tähteä viisi vuotta kunnes siirtyi Rovaniemen Napapiirin Pallokettuihin (NaPa).


title: Jarmo Kaaretkoski

text: Vuonna 1998 Kaaretkoski muutti Pudasjärvelle lentopallopainotteiseen lukioon. Siellä hän pelasi ensimmäiset miesten pelinsä 2- ja 3-sarjoissa. Miesten lisäksi hän pelasi NaPan junioreissa.


title: Jarmo Kaaretkoski

text: Vuonna 2001 Kaaretkoski muutti armeijan vuoksi Rovaniemelle. Samana vuonna hän teki sopimuksen Rovaniemen liigajoukkueeseen, Napapiirin Pallokettuihin, joita hän oli edustanut junioreissa jo pitkään. Napassa Kaaretkoski pelasi kolme vuotta kunnes vaihtoi saman kaupungin Perungan Poikiin vuonna 2004. Syyksi Kaaretkoski kertoi että hän oli lopen kyllästynyt penkin kuluttamiseen Napassa. Perpossa Kaaretkoski sai pelata ja tulosta alkoi syntyä heti seuraavalla kaudella kun Perpo voitti pronssia ottelussa NaPaa vastaan.


title: Jarmo Kaaretkoski

text: Perungan Pojat ja Napapiirin Palloketut yhdistyivät samaksi joukkueeksi vuonna 2007. Nimeksi joukkueelle vakiintui Rovaniemen Santasport. Kaaretkoski pelasi Santasportissa hyvän kauden, joka päättyi Suomen-mestaruuteen. Finaalisarjassa kaatui runkosarjan voittanut Pielaveden Sampo. Kaudella Santasport myös lähes pudotti Venäjän Liigan voittajan Iskra Odintsovan jatkosta CEV Cupissa. Santasport hävisi Venäjällä ensimmäisen kohtaamisen 3–2, mutta Rovaniemellä joukkue voitti 3–2.


title: Jarmo Kaaretkoski

text: Kaaretkoski jatkoi Santasportissa myös kaudella 2007–2008. Hän eteni Santasportin kanssa Challenge Cupin 16 parhaan joukkoon ja SM-liigan finaaleihin asti, jonne Santasport lähti jälleen altavastaajana Pielaveden Sampoa vastaan. Santasport voitti lopulta Suomen-mestaruuden viidennessä ja ratkaisevassa ottelussa ja Kaaretkoski voitti samalla toisen mestaruuden peräkkäin. Kauden jälkeen suosittu lentopallosivuston hotsport.infon lukijat valitsivat Kaaretkosken SM-liigan parhaimmaksi liberoksi. Kaaretkoski pelasi myös kauden 2008–2009 Santasportin riveissä.


title: Jarmo Kaaretkoski

text: Kaaretkosken hyvät otteet eivät jääneet myöskään huomaamatta Maajoukkueen päävalmentaja Mauro Berrutolta. Kaaretkoski valittiin maajoukkueryhmään sekä lopulta Maailmanliigassa pelaavaan ryhmään. A-maaotteluita ei kuitenkaan Maailmanliigassa vielä tullut tilille.


title: Jarmo Kaaretkoski

text: Kaaretkoski pelasi ensimmäisen A-maaottelunsa 30. elokuuta 2007 Espanjaa vastaan. Kesällä 2008 Kaaretkoski pelasi miesten A-maajoukkueessa kuusi A-maaottelua Lentopallon Maailmanliigassa.


title: Jarmo Kaaretkoski

text: Henkilökohtaiset:


title: Jarmo Kaaretkoski

text: Joukkueessa:


title: Yle Radio Suomi Helsinki

text:
Yle Radio Suomi Helsinki (aiemmin "Ylen aikainen" ) on yksi Yle Radio Suomen alueradioista. Sen kuuluvuusalueena on Uusimaa toimituksen sijaitessa Helsingissä. Radio kuuluu taajuudella 94,0 MHz Espoon lähettimen välityksellä.
Yle Radio Suomi Helsingin lähetyksiä kuullaan arkisin klo 6.30-17.00 välisenä aikana. Muulloin taajuudella soi Yle Radio Suomen valtakunnallinen lähetys.


title: Yle Radio Suomi Helsinki

text: Aikaisemmin Yle Radio Suomi Helsinkiä pystyi kuuntelemaan koko Suomessa television kautta testikuvalähetysten aikaan Nykyään Yle Radio Suomi Helsinkiä voi kuunnella ympäri maailman Internetin välityksellä Yle Areena -palvelun kautta sekä Ylen Uutisikkunan aikana.


title: Yle Radio Suomi Helsinki

text: Yle Radio Suomi Helsingin nykyisiä juontajia ja toimittajia ovat Riikka Porttila, Ari Tuhkanen, Paavo Häikiö, Sannika Michelsson, Vesa Marttinen, Tiina von Martens, Olli-Pekka Kursi ja Juhani Kenttämaa.


title: Yle Radio Suomi Helsinki

text: Tuottajina ovat Mari Sarolahti (aamulähetykset) ja Kai Kostamo (päivä- ja iltapäivälähetykset). Verkkospesialisti on Tero Ylioja. Radion vastaavana tuottajana toimii Marja Mäki-Kuhna.


title: Yle Radio Suomi Helsinki

text: Yle Radio Suomi Helsingin entisiä pitkäaikaisia juontajia ovat muun muassa Annikki Kiehelä, Outi Pukkila, Gilbert Granholm, Erkki Pälli, Esko Riihelä ja Olli Ihamäki.


title: Sven Nordqvist

text: Sven Nordqvist (s. 30. huhtikuuta 1946 Helsingborg, Ruotsi) on ruotsalainen kirjailija ja kuvittaja. Tunnetuin hänen teoksistaan on Viiru ja Pesonen -lastenkirjasarja. Hän on tehnyt myös esimerkiksi kirjan "Miinus lähtee suureen maailmaan" ja Nasse-kirjoja. Nordqvist sai Astrid Lindgren -palkinnon 2003.


title: Sven Nordqvist

text: Nordqvist syntyi Helsingborgissa 1946. Hänen vanhempansa erosivat hänen ollessaan 5-vuotias ja hän muutti äitinsä kanssa isovanhempiensa luokse Halmstadiin. 15-vuotiaana hän kävi kuvittamisen kirjekurssin ja haki moniin taidekouluihin muttei päässyt sisään. Nordqvist opiskeli Lundin teknisessä korkeakoulussa arkkitehdiksi ja toimi ammatissa kaksi vuotta. Hän kuitenkin kyllästyi ammattiin ja alkoi freelance-taiteilijaksi.


title: Sven Nordqvist

text: Hänen ensimmäinen kirjansa "Agaton Öman och alfabetet" ilmestyi 1982. Ensimmäinen Viiru ja Pesonen -kirja, "Pannkakstårtan" () ilmestyi 1984.


title: Teatteri M Hämärä

text:
Improvisaatioteatteri M Hämärä ry on iittiläinen teatteriryhmä, joka impovisaatioteatteriesitysten lisäksi tuottaa myös teatterikappaleita Iitin Saukonkallion tanssilavalla. Teatterin omat kotisivut löytyvät osoitteesta:
http://mhamara.suntuubi.com/


title: Oleg Fabergé

text: Oleg Agathonovitš Fabergé () oli kuuluisan venäläisen kultaseppä Carl Fabergén pojanpoika.


title: Oleg Fabergé

text: Hänen isänsä Agathon Fabergé oli Carl Fabergén toiseksi vanhin lapsi. Hän oli naimisissa Maria Aleksejevnan, o.s. Borzova, kanssa. Perhe pakeni Neuvostoliitosta vuonna 1927 Olegin ollessa nelivuotias. He saapuivat 11. marraskuuta Terijoelle. Fabergén suku oli hyvin vaikutusvaltainen Venäjällä ja heillä oli kontakteja Pietarissa, muun muassa Suomen lähetystöön. Perhetuttu Eduard Kärkkäinen oli tullut perhettä vastaan Terijoelle. Kärkkäinen onnistui saamaan heille Nansen-passit. Kärkkäinen vei heidät Viipurin kautta Helsinkiin. Kun perhe saapui Helsinkiin, he majoittuivat ensin hotelli Seurahuoneelle.


title: Oleg Fabergé

text: Perhe osti vuonna 1928 talon Kulosaaresta, osoitteesta Vanha Kelkkamäki 9. Agathonin ystävä Karl Fazer oli jo esitellyt Kulosaaren huviloita hänelle vuosisadan alussa. Talo oli kuitenkin remontissa, ja perhe asui jonkin aikaa Kulosaaren Rantahotellissa. Kun remontti saatiin päätökseen vuonna 1929, perheen hotellielämä oli vihdoinkin ohi.


title: Oleg Fabergé

text: Oleg Fabergé kävi koulunsa Helsingin Saksalaisessa koulussa. Hän puhui venäjää, saksaa, englantia, ranskaa ja suomea. Isä Agathon ja äiti Maria eivät oppineet suomea. Agathon piti Nansen-passin aina kuolemaansa asti vuoteen 1951. Isänsä kuoleman jälkeen Fabergé ja hänen äitinsä ottivat Suomen kansalaisuuden.


title: Oleg Fabergé

text: Oleg Fabergé oli naimisissa suomalaisen Sirkka-Liisa Korckmanin kanssa.


title: Sydänmaa (Eurajoki)

text: Sydänmaa on kylä Eurajoella. Se sijaitsee yhdystie 2174:n varrella Eurajoen kirkonkylästä idän suuntaan. Kylässä on Sydänmaan koulu, ja sen poikki kulkee Kokemäki–Rauma-rata.


title: Koskelan loisto

text: Koskelan loisto on Oulun Letonniemen yksityisellä luonnonsuojelualueella Taskilan kaupunginosassa sijaitseva entinen merenkulun ohjauslaite. Sektoriloisto on rakennettu vuonna 1940 opastamaan aluksia Oulun Oritkarin satamaan johtavalta laivaväylältä haarautuvalle Toppilan satamaan johtavalle laivaväylälle.


title: Koskelan loisto

text: Rakenteeltaan torni oli niin kutsuttu norjalaismallinen loistotorni. Tornin kivijalkana on neliönmuotoinen betonilaatta, jonka päälle on valettu pyöreä betonikuorinen tornirakennelma. Torni on väriltään punainen, samoin kuin sen ylätasannetta kiertävät suojakaiteet. Tornin huipulla on valkoinen kahdeksankulmainen teräksinen lyhtykoju, jonka sisällä sijaitsi loistolaite. Loistolaite toimi asetyleenikaasulla, ja kaasuvarasto oli sijoitettu tornin alaosaan.


title: Koskelan loisto

text: Loiston valotunnuksena oli yksi valonvälähdys kolmen sekunnin välein, ja se oli jaettu punaiseen, valkoiseen ja vihreään sektoriin. Mereltä loistoa lähestyttäessä vihreän sektorin rajat olivat kompassisuunnissa 329°—032°, valkoisen sektorin rajat suunnissa 032°—038°, ja punaisen sektorin rajat suunnissa 038°—071°. Valon korkeus merenpinnasta oli 5,7 metriä ja kantomatka 6,6 meripeninkulmaa eli 12,2 kilometriä. Purjehdittaessa valkoisessa sektorissa kohti loistoa tai siitä poispäin alus oli väylällä.


title: Koskelan loisto

text: Sektoriloisto on merkitty loistolaitteena Merenkulkulaitoksen vuonna 1996 julkaisemaan merenkulun ohjauslaitteiden luetteloon "Suomen rannikon loistot".


title: Koskelan loisto

text: Loiston valo on sammutettu, ja nykyisiin merikarttoihin se on merkitty valottomaksi kummeliksi. Maannousun vuoksi loistotorni sijaitsee nykyisin noin 150 metrin päässä lähimmästä rannasta, ja se on lähes täydellisesti pensaikon kätkemä. Letonniemen luonnonsuojelualueen luontopolku kulkee tornin sivuitse. Torni on myös joutunut vandalismin kohteeksi, sen ulkoseinät on töhritty graffitein ja lyhtykojun värilasit on rikottu.


title: Paini kesäolympialaisissa 1976

text: 1976 kesäolympialaisten painissa kilpailtiin kymmenessä sarjassa sekä kreikkalais-roomalaisessa että vapaapainissa. Menestynein maa oli Neuvostoliitto, joka voitti yhteensä 12 kultamitalia.


title: Portugalin Grand Prix 1993

text: Portugalin Grand Prix 1993 oli Formula 1 -sarjan historian 546. osakilpailu. Se ajettiin 26. syyskuuta Estorilin radalla 10. kerran. Kilpailun voitti nuori saksalainen Michael Schumacher, jolle voitto oli uran toinen. Alain Prost varmisti uransa neljännen mestaruuden.


title: Portugalin Grand Prix 1993

text: Mika Häkkinen ajoi ensimmäisen kilpailunsa McLarenilla ja oli aika-ajossa tallikaveriaan Ayrton Sennaa nopeampi, joka oli tuolloin yksi parhaista aika-ajajista. Itse kilpailussa molemmat McLaren-kuljettajat keskeyttivät.


title: Salla (täsmennyssivu)

text: Salla tarkoittaa seuraavia:Aihepiiriin liittyvät myös seuraavat:


title: Kaija Pakkanen

text: Kaija Pakkanen (11. joulukuuta 1915 Leppävirta – 12. syyskuuta 2003 Espoo) oli suomalainen lastenkirjailija ja kääntäjä. Koulutukseltaan Pakkanen oli sairaanhoitaja, mutta hän teki pitkän uran vapaana kirjailija. Esikoisteos "Annikki, sairaanhoito-oppilas" ilmestyi vuonna 1950. Kaija Pakkasella ja hänen puolisollaan Mauno Pakkasella on kolme lasta Timo, Outi ja Jukka. Myös Outi ja Jukka ovat kirjailijoita.


title: Kaija Pakkanen

text: Pakkanen kirjoitti ylioppilaaksi Imatran yhteiskoulusta vuonna 1935. Neljä vuotta myöhemmin hän valmistui sairaanhoitajaksi Viipurin sairaanhoitajakoulusta. Pakkanen työskenteli sotasairaalassa vuosina 1939–1942. Kirjojen lisäksi Pakkanen kirjoitti myös lehtiartikkeleita. Hän oli "Yhteishyvä"-lehden lasten- ja nuortenosaston toimittajana 1955–1965 ja sen jälkeen saman lehden vakituisena pakinoitsijana vuoteen 1970 asti.


title: Kaija Pakkanen

text: Pakkasen tyttöromaaneissa kehitellään ongelmia, jotka kietoutuvat jollain tapaa poikkeavan päähenkilön ympärille. Esimerkiksi "Tuntematon Gisela" kuvaa puhevikaisen tytön kamppailua oudossa ympäristössä. Aiheina Pakkanen on käyttänyt myös parantumatonta sairautta ("Vimperin pihan Ilona") ja uudenlaista elämäntilannetta ("Päivää, Amerikka!"). Kuvauksissa on mukana runollisuutta ja salaperäistä jännittävyyttä. Pakkanen on julkaissut myös satuja ja lastenloruja. "Meidän kylän lapset" vuodelta 1980 edustaa muistelmakirjallisuutta, ja teos sai jatkoa.


title: Marjatta Metsovaara

text: Marjatta Metsovaara-Van Havere (ent. Metsovaara-Nyström; 29. marraskuuta 1927 Turku – 11. joulukuuta 2014 Italia) oli suomalainen tekstiilitaiteilija, joka tunnettiin etenkin painokankaistaan.


title: Marjatta Metsovaara

text: Marjatta Metsovaara valmistui Taideteollisesta oppilaitoksesta vuonna 1949. Hänen ansiostaan Suomessa alkoi teollisesti kudottujen sisustustekstiilien aikakausi. Hänen aktiivikautensa (1954–1968) oli suomalainen menestystarina. Marjatta Metsovaara-Van Havere jatkoi työskentelyään toisen miehensä, 1984 syöpään menehtyneen Albert Van Haveren kanssa v. 1963 perustamassaan sisustuskankaisiin, erityisesti verhoilukankaisiin erikoistuneessa kutomossa Belgian Sint Niklaasissa sen taiteellisena johtajana vuoteen 1990, jolloin joutui myymään yrityksensä saksalaiselle Krall & Rothille.


title: Marjatta Metsovaara

text: Samaan aikaan Taideteollisessa oppilaitoksessa opiskelivat muiden muassa Timo Sarpaneva, Maija Isola ja Nanny Still. Ensimmäisen näyttelynsä Metsovaara piti Artekissa vuonna 1957.


title: Marjatta Metsovaara

text: Marjatta Metsovaara piti omia näyttelyitä koti- ja ulkomailla, suunnitteli kudottuja ja painettuja sisustustekstiileitä sekä perheensä yrityksille että muille suomalaisille tekstiilialan yrityksille, kuten Finlayson Oy, Valvilla Oy jne.


title: Marjatta Metsovaara

text: Hän laajensi Urjalassa sijainneen perheyrityksenä toimineen mattotehtaan vuonna 1954 taidetekstiilikutomoksi, Metsovaara Oy:ksi, ja toimi sen suunnittelijana ja taiteellisena johtajana 1957–1980. Metsovaara Oy valmisti muun muassa käsinkudottuja mattoja 1960-luvulla, sekä käsin kudottuja erikoistekstiilejä, tabletteja, seinäkankaita, kaiutinkankaita ja laukkukankaita.


title: Marjatta Metsovaara

text: Metsovaara johti yritystä 1960-luvulta aina 1970-luvun loppuun, kunnes myi velkaisen Metsovaara Oy:n syksyllä 1980 Sellgren kankaat Oy:lle. Hän suunnitteli piirtäjien ja värittäjien avustuksella Tampellalle painokankaita ja damasteja. "Primavera"-pöytäliinasta tuli nykyajan klassikko. Se oli tuotannossa 1968–1973. Sen väreinä olivat aikakaudelle tyypillisesti sini-ruskea, kelta-oranssi ja sini-vihreä.


title: Marjatta Metsovaara

text: Metsovaara-sisustustekstiilien värit sekä sidokset ja erilaiset materiaalikokeilut olivat yleisöä kiinnostavia. Marjatta Metsovaara työskenteli tekstiilitaiteilijana ja taiteellisena johtajana Metsovaara Oy:ssä Urjalassa (vuodesta 1954 vuoteen 1980) ja miehensä Albert Van Haveren tehtaalla Belgiassa. Hän loi myös kiinteitä yhteyksiä koti- ja ulkomaiseen tekstiiliteollisuuteen, mikä olikin alusta alkaen hänen kotimaisen ja kansainvälisen uransa tärkeä lähtökohta. Yhteistyökontaktien luominen kehitti Metsovaaran omia ja kansainvälisiä toimintamalleja ja johti todelliseen tekstiilitaiteilijuuden kasvuun.


title: Marjatta Metsovaara

text: Marjatta Metsovaara design Ky:ssä työskenteli 1970–1980 useita eri piirtäjiä, muun muassa Anneli Halme, Kristiina Nyrhinen ja Marjatta Metsovaara-Nyströmin vanhempi tytär Katariina Metsovaara (ent. Nyström), jotka toteuttivat Marjatta Metsovaaran ideat painokankaiksi melko itsenäisesti.


title: Marjatta Metsovaara

text: Metsovaara sai Pro Finlandia -mitalin vuonna 1970. Milanon triennaalista tuli voitto kaksi kertaa: vuonna 1957 ja 1960.


title: Marjatta Metsovaara

text: Marjatta Metsovaara hyväksyi tuotantoon mallit, joista 40 mallia vuosilta 1975–1980 on kuitenkin hänen tyttärensä ideoimia ja piirtämiä, vaikka niitä on myyty nimellä "Marjatta Metsovaara design" tai myöhemmin pelkästään nimellä "Metsovaara design", jonka voi lukea painokankaiden hulpiosta. "Husaari"-kuosin kuvion Katariina Nyström leikkasi paperista jo 8-vuotiaana, ja kangas painettiin äidin värittämänä. Katariina Metsovaara on myös Anneli Halmeen ohella piirtänyt perinteikkäälle saksalaiselle V. Gierlings KG:lle ylellisen painettujen Metsovaara-samettikankaiden kokoelman, joka valmistui vuonna 1975.


title: Marjatta Metsovaara

text: Painettuja ja kudottuja lakana-ja pyyhemallistoja tehtiin tällä tiimillä Yhdysvaltoihin Wamsutta Millsille, satiinilakanoita Saksaan Irisette-merkille, sekä Finlayson Oy:lle ja Valvilla Oy:lle (myöhemmin Barker-tekstiili). Katariina Metsovaara suunnitteli äitinsä yrityksen nimissä myös sisustuskaakelimalliston Turun Kaakelitehtaalle Pukkilaan ja useita mattoja eri julkisiin kohteisiin kuten Turun Hamburger Börs -hotelli ja Kuusamon Sokos hotelli sekä Bagdadin Kongressipalatsi (arkkitehdit Heikki ja Kaija Sirén), jota ei kuitenkaan toteutettu.


title: Marjatta Metsovaara

text: Vuonna 1979 Katariina perusti oman yrityksen, Katariina Metsovaara design Ky:n, jonka jälkeen hän suunnitteli vielä taideteostoimeksiantojen ohella verhoilukankaita äitinsä ja isäpuolensa tehtaalle vuosina 1979-1988. Niistä palkittiin vuonna 1984 Yrjö Kukkapuron Experiment-tuoliin suunniteltu Poolo-jacquard (Resources Council, New York) sekä Platano-jacquard Kortrijkin Intérieur-messuilla vuonna 1986.


title: Marjatta Metsovaara

text: Julkisiin kohteisiin tyttären kankaista on päätynyt muun muassa esirippukangas Oulun Musiikkikeskuksen Madetojan saliin (1981), jonka lämpiöön Marjatta Metsovaara suunnitteli uransa ainoan seinätekstiiliteoksen "Revontuli". Se kudottiin koneella N. V. Albert Van Haveren tehtaalla. Katariina-tytär suunnitteli myös katsomon istuimien verhoilukankaiden värit sekä Tampereen Työväen Teatterin katsomon tuolien verhoilukankaat (vuonna 1985) ja esiripun, joka kudottiin sen suunnittelijan Katariinan omissa nimissä Finlayson Oy:ssä saksalaisista uusista, varta vasten värjäytetyistä palosuojatuista polyesterlangoista, sillä Tampereen poliitikot päättivät, että esirippua ei voida tilata Belgiasta, kun Tampere oli myös tekstiilityön kaupunki.


title: Marjatta Metsovaara

text: Erottuaan ensimmäisestä miehestään arkkitehti Kaj Nyströmistä vuonna 1965 Metsovaara avioitui seuraavana vuonna Albert Van Haveren kanssa. Ensimmäisestä avioliitosta hänellä oli kaksi lasta, Arimo (s. 1948) ja Katariina (s. 1955), jotka Belgiaan muuton aikaan 1963 olivat 8- ja 14-vuotiaat ja jotka jäivät Suomeen 1964. Toisesta avioliitosta hänellä on lapset Patrick (s. 1965) ja Barbara (s. 1966). Van Haveren kuoltua Metsovaara muutti kahden nuoremman lapsensa kanssa Belgiasta Nizzaan. Heillä oli kesäpaikka Urjalassa.


title: Bradley Wiggins

text: Sir Bradley Wiggins, CBE (s. 28. huhtikuuta 1980 Gent, Belgia) on uransa lopettanut englantilainen rata- ja maantiepyöräilijä. Hän on olympiavoittaja, maailmanmestari ja Ranskan ympäriajon voittaja.


title: Bradley Wiggins

text: Ammattipyöräilijä Gary Wigginsin poika Bradley Wiggins syntyi Belgiassa, mutta varttui Lontoossa. Isänsä jälkiä seuraten hän aloitti pyöräilyn nuorena, Lontoon Herne Hill -velodromilla 12-vuotiaana. Hänet aateloitiin vuonna 2013.


title: Bradley Wiggins

text: Wiggins ilmoitti uransa päättymisestä joulukuussa 2016.


title: Bradley Wiggins

text: Wiggins kuului Ison-Britannian pronssia voittaneeseen joukkueeseen vuoden 2000 Sydneyn olympialaisten joukkuetakaa-ajossa. Neljä vuotta myöhemmin Ateenan olympialaisissa hän voitti kultaa neljän kilometrin henkilökohtaisessa takaa-ajossa, hopeaa joukkuetakaa-ajossa sekä pronssia Rob Haylesin kanssa Madisonissa. Pekingin olympialaisissa vuonna 2008 hän saavutti toistamiseen kultaa neljän kilometrin henkilökohtaisessa takaa-ajossa. Joukkuetakaa-ajossa hän kirkasti neljän vuoden takaisen hopeansa kullaksi. Rio de Janeiron olympialaisissa 2016 hän voitti kultaa joukkuetakaa-ajossa.


title: Bradley Wiggins

text: Ratapyöräilyn MM-kisoissa Wiggins on voittanut kultaa henkilökohtaisessa takaa-ajossa vuosina 2003, 2007 ja 2008. Joukkuetakaa-ajossa hän on saavuttanut Britannian joukkueessa kultaa vuosina 2007 ja 2008, hopeaa vuosina 2000, 2001, 2003 ja 2016 sekä pronssia vuonna 2002. Madison-ajon maailmanmestaruuden hän voitti Mark Cavendishin kanssa 2008 ja 2016.


title: Bradley Wiggins

text: Wiggins teki 7. kesäkuuta 2015 Lontoon olympiavelodromilla tunninajon maailmanennätyksen 54,526 kilometriä. Aiempi ME oli Alex Dowsettin 52,937 kilometriä.


title: Bradley Wiggins

text: Wiggins aloitti ammattilaisuransa vuonna 2002. Hän edusti Française des Jeux -tallia 2002–2003, Crédit Agricolea 2004–2005, Cofidista 2006–2007, Team Columbiaa 2008, Garmin-Slipstreamiä 2009 ja Team Skyta vuodesta 2010 huhtikuuhun 2015. Tämän jälkeen hän aloitti uudessa Team Wigginsissä.


title: Bradley Wiggins

text: Hän voitti pitkään etupäässä aika-ajokilpailuja, muun muassa Dauphiné Libérén prologin ja Dunkerquen neljän päivän ajon aika-ajoetapin 2007 sekä De Pannen kolmen päivän ajon aika-ajo-osuuden ja Ison-Britannian aika-ajomestaruuden 2009 ja 2010. Italian ympäriajossa 2010 hän voitti Amsterdamissa ajetun 8,4 kilometrin avausetapin.


title: Bradley Wiggins

text: Ranskan ympäriajossa 2009 Wiggins sijoittui neljänneksi. Vuonna 2011 hän voitti Criterium du Dauphinén kokonaiskilpailun ja kotimaansa maantiejon mestaruuden sekä sijoittui kolmanneksi Espanjan ympäriajossa. Maantieaika-ajon MM-kilpailussa hän sai hopeaa. Vuonna 2012 hän voitti Pariisi–Nizza-ajon kokonaiskilpailun ja aika-ajoetapin, Tour de Romandien kokonaiskilpailun ja kaksi etappia sekä Criterium du Dauphinén kokonaiskilpailun ja aika-ajoetapin. Heinäkuussa hän voitti ensimmäisenä brittinä Ranskan ympäriajon kokonaiskilpailun. Hän sijoittui prologissa toiseksi ja nousi kokonaiskilpailun johtoon seitsemännen etapin jälkeen. Hän voitti aika-ajona käydyt 9. ja 19. etapin. Hän voitti kokonaiskilpailussa toiseksi sijoittuneen maanmiehensä ja tallitoverinsa Chris Froomen kolmella minuutilla 21 sekunnilla. Lontoon olympialaisissa hän voitti aika-ajon ennen Saksan Tony Martinia.


title: Bradley Wiggins

text: Vuonna 2013 Wiggins voitti Britannian ympäriajon. Aika-ajon MM-kilpailussa hän sai hopeaa. Vuonna 2014 hän voitti aika-ajon maailmanmestaruuden.


title: Markku Kosonen

text: Markku Pekka Olavi Kosonen (22. tammikuuta 1945 Djupvik, Ruotsi – 7. syyskuuta 2010 Helsinki) oli suomalainen sisustusarkkitehti, puuseppä ja muotoilija. Hän käytti monia kotimaisia puulajeja (leppää, haapaa, pihlajaa) oivaltavasti: yksi tunnetuimmista teoksista on pajukori, jossa pajunoksissa on pajunkissat jäljellä. Toinen tunnettu työ on saunakuutio, joka kehittyi myöhemmin edustussaunaksi. Saunakuutiossa on käytetty leppää.


title: Markku Kosonen

text: Kosonen oli kotoisin Punkaharjulta, mutta asui ja työskenteli Fiskarsissa. Hän oli käynyt kiertävän kotiteollisuuskoulun ja Ateneumin iltakoulun, jonka kautta pyrki Taideteolliseen oppilaitokseen.


title: Markku Kosonen

text: Kosonen sai vuonna 2002 Suomen Kulttuurirahaston Etelä-Savon rahaston myöntämän Rantasalmi-palkinnon ennakkoluulottomuudesta taideteollisuuden ja metsäteollisuuden kohtaamisessa. Palkinnon perusteluissa todettiin:


title: Markku Kosonen

text: ”Markku Kososen vuosikymmeniä jatkunut toiminta puutuotealalla on ollut laaja-alaista ja monipuolisesti puun imagoa tukevaa. Ominaista hänelle on innovatiivinen, ennakkoluuloton puun käyttö. Kosonen ja hänen kanssaan yhteistyössä toimineet puusepät ja suunnittelijat ovat etsineet ja löytäneet uusia toimintatapoja puun jalostusasteen kohottamiseksi. Aiemmin vähemmän arvostetut leppä, haapa ja pihlaja ovat muuttuneet jalopuiksi. Kosonen on ollut myönteisellä tavalla puualan toisinajattelija.”


title: Markku Kosonen

text: Kosonen sai kuvataiteen valtionpalkinnon 1981, 15-vuotisen taiteilija-apurahan 1992–2008, Askon Säätiön Asko-Avonius-palkinnon 2000 ja Pro Finlandia -mitalin 2005.


title: Mari Turunen

text: Mari Turunen (s. 1970 Joensuu) on suomalainen näyttelijä. Hän on tullut tunnetuksi erityisesti Kummeli-sarjoista ja -elokuvista. Turunen lopetti opintonsa Tampereen yliopiston näyttelijäntyön laitoksella vuonna 1995 koskaan varsinaisesti valmistumatta: gradu jäi tekemättä. Kun tutkinnon tuoma ylimääräinen näyttelijän palkkaluokka poistui, "me saatiin silkalle laiskuudelle erittäin hyvä tekosyy, että me mukamas protestinoloisesti jätettiin valmistumatta. En ole kokenut tähän mennessä tarpeelliseksi sitä maisterin tai kandin tutkintoa."


title: Mari Turunen

text: Hänellä on ollut vuodesta 1997 kiinnitys Tampereen Teatteriin, mitä ennen hän näytteli Lahden kaupunginteatterissa. Lisäksi hän on työskennellyt vierailevana näyttelijänä mm. Espoon kaupunginteatterissa ja Tampereen Työväen Teatterissa.


title: Ruohokanukka

text:
Ruohokanukka ("Cornus suecica") on monivuotinen, matalakasvuinen ruohokasvi kanukoiden suvussa. Se kasvaa 10–25 senttimetriä korkeaksi ja sillä on vaakasuora juurakko. Sen lehdet ovat soikeat, yläpinnaltaan aluksi karvaisia ja alapinnaltaan sileitä ja sinivihreitä. Ruohokanukan kukinnon alla on neljä suurta valkoista, terälehtimäistä suojuslehteä, jotka ympäröivät pieniä mustanpunaisia sarjamaisessa ryhmässä kasvavia kukkia. Ruohokanukka kukkii Suomessa alku- ja keskikesällä.
Suomessa ruohokanukka on yleinen saaristoissa ja merenrannoilla Suomenlahden ja Pohjanlahden rannikoilla. Kaikkein yleisimmin kasvia tavataan Lapin merellisissä pohjoisosissa. Sisämaassa ruohokanukkaa tavataan kosteikoissa, kuten lehdoissa, korvissa ja purojen varsilla. Sitä tavataan myös Keski-Pohjanmaalla ja Järvi-Suomen pohjoisissa osissa sekä Laatokan Karjalassa.


title: Blood on the Highway

text: Blood on the Highway on Ken Hensleyn vuonna 2007 julkaisema omaelämäkerrallinen albumi. Mukana ovat mm. Jørn Lande, Glenn Hughes ja John Lawton.


title: Blood on the Highway

text: Kaikki kappaleet kirjoittanut Ken Hensley.


title: Kyōka

text: Kyōka on tankan rinnalle kehittynyt japanilaisen waka-runouden muoto. Se on tyyliltään humoristista ja ilveilevää. Pilkkaavia ja ironisia runoja kirjoitettiin jo aikaisemmin, mutta huippuunsa kyōka nousi Edo-kaudella. Kyōka-runoudessa esiintyi myös hallitsevien auktoriteettien parodiointia, joka toteutettiin pääasiassa sanaleikein ja anonyymisti. Alkuaikoinaan kyōkan harjoittaminen keskittyi pääasiassa Osakan ja Kioton alueelle, josta se myöhemmin levisi myös muualle Japaniin. 1770-luvulla kyōkasta kehittyi Edossa oma tyylinsä ja 1780-luvulla sen suosio kasvoi huomattavasti. Kyōkaa harrastettiin kaikissa yhteiskuntaluokissa ja säädyissä Kansei-kaudelle (1789–1801) saakka, jolloin kauden uudistukset rajoittivat samurai-luokan osallistumista.


title: Bwin

text: bwin Group () on itävaltalainen online-vedonlyöntitoimisto, aikaisemmalta nimeltään Betandwin.com. Se toimii paikallisilla lisensseillä useassa maassa, mm. Gibraltarilla. Emoyritys on itävaltalainen pörssiyhtiö. Sen liikevaihto vuoden 2007 ensimmäisellä neljänneksellä oli 89 miljoonaa euroa.


title: Bwin

text: Yrityksen toimintaa ovat värittäneet oikeudenkäynnit, koska eri maiden vedonlyöntilainsäädäntö ei ole yleensä varautunut internetissä tapahtuvaan pelaamiseen.


title: Bwin

text: bwin on jalkapallojoukkue AC Milanin pääsponsori 1. heinäkuuta 2006 alkaen seuraavat neljä kautta, sekä Real Madridin 1. syyskuuta 2007 kolmen vuoden sopimuksella.


title: Tour de Romandie

text: Tour de Romandie on maantiepyöräilyn etappikilpailu, joka kuuluu UCI World Tour -sarjaan. Huhtikuun lopulla tai toukokuun alussa ajettava kilpailu järjestetään Sveitsin ranskankielisellä seudulla, Romandiessa. Kilpailu ajettiin ensimmäisen kerran vuonna 1947, jolloin se juhlisti Sveitsin kilpapyöräilyn 50-vuotista historiaa.


title: Tour de Romandie

text: Tour de Romandie alkaa perinteisesti prologilla, joka on usein ajettu Genevessä, ja päättyy tavallisesti toiseen aika-ajoon Lausannessa. Kilpailun on useimmin voittanut Irlannin Stephen Roche, kolme kertaa.


title: Metal Gear Solid: Portable Ops

text: Metal Gear Solid: Portable Ops (, MPO) on vuonna 2006 PlayStation Portablelle julkaistu hiiviskelypeli, jonka on ohjannut Masahiro Yamamoto ja tuottanut "Metal Gear" -sarjan luoja Hideo Kojima. Peli on jatko-osa vuonna 2004 PlayStation 2:lle julkaistulle "ille".


title: Metal Gear Solid: Portable Ops

text: Portable Ops on edellisten "Metal Gear Solid" -pelien tapaan kolmannesta persoonasta kuvattu peli, joka sisältää myös "Metal Gear Solid 3: Subsistencen" vapaasti liikuteltavan kameran. UMD:n kokorajoituksen takia ääninäyttelyä kuullaan vain välivideoissa, jotka on kuvittanut Ashley Wood. Pelimekaniikka on muilta osin tuttua sarjan muista peleistä: tavoitteena on suorittaa tavoitteet vihollisen huomaamatta. Vihollisia voi hämätä seinää naputtamalla, piiloutumalla pahvilaatikkoon ja muilla tutuilla asioilla. Vihollisten kuulustelu ja tainnuttaminen ovat tärkeässä osassa pelissä, jolloin pystyt värväämään heitä omiin joukkoihisi. Pelissä on myös uusi äänitutka, joka paljastaa vihollisen suunnan ja läheisyyden pelaajasta.


title: Metal Gear Solid: Portable Ops

text: Pelisarjan käännyttyä kannettavan muotoon, yksi yhtenäinen pelialue vaihdettiin pienempiin alueisiin. Tällöin myös pelin rakenne muuttui tehtäväpainotteiseksi. Tehtäviä on kahdenlaisia: juonen kannalta pakolliset tehtävät sekä sivutehtävät. Niitä suoritetaan erilaisilla alueilla, kuten satamassa ja lentoasemalla.


title: Metal Gear Solid: Portable Ops

text: Aiemmista sarjan peleistä poiketen, Portable Opsissa tehtäviä ei pidä suorittaa ainoastaan yhdellä hahmolla, vaan tehtävään voi valita aina neljä sotilasta. Sotilaiden värväys on yksi pelin tärkeimmistä asioista. Värväyksen voi hoitaa joko pelissä viemällä tainnutettuja sotilaita tukikohtana toimivan kuorma-auton luokse, tai sitten käyttää Wi-Fi-yhteyttä, jolloin yhteyden löydettyä pelaaja saa joukkoihinsa satunnaisen sotilaan. Sotilailla on omia erikoistaitojaan: toiset ovat erikoistuneet terveydenhuoltoon, toiset taas vihollisten raahaamiseen. Myös aseiden käsittelytaidoissa on eroavaisuuksia. Jokaisella hahmolla on myös terveys- ja kestävyysmittari, joista jälkimmäinen vähenee ilman haavoittumista. Mittareiden lukemaa saa korotettua ensiapulaukuilla ja annostelupakkauksilla.


title: Metal Gear Solid: Portable Ops

text: Peli sisältää myös moninpelin, jossa käytetään yksinpelissä hankittuja hahmoja. Moninpeliä voi pelata sekä lähiverkossa että internetin välityksellä.


title: Metal Gear Solid: Portable Ops

text: Pelin tapahtumat sijoittuvat vuodelle 1970. Big Boss tuntee katumusta oppiäitinsä The Bossin tappamisesta kuusi vuotta sitten tapahtuneessa operaatio Snake Eaterissä ja esiintyy vanhalla koodinimellä Naked Snake. Snake on kaapattu ja viety sotilastukikohdan vankiselliin, jossa luutnantti Cunningham kiduttaa häntä ja esittää kysymyksen toisessa maailmansodassa kootun sadan miljardin dollarin rahasumman, Filosofien perinnön, toisen puoliskon kätköpaikasta. Cunningham selittää Snakelle, että Yhdysvallat sai operaatio Snake Eaterissä vain puolet rahasummasta. Snake kertoo Cunninghamille, että hän ei tiedä puuttuvan puoliskon sijainnista, mutta Cunningham uskoo Snaken valehtelevan hänelle. Snake tapaa vankilassa yhdysvaltalaisen sotilaan Roy Campbellin, joka on ainoa eloonjäänyt tukikohtaan lähetetystä Green Beretsin ryhmästä. Campbell kertoo Snakelle, että he ovat Neuvostoliiton rakentamassa San Hieronymon ohjustukikohdassa La Peninsula de los Muertosin niemimaalla, joka sijaitsee Kolumbiassa. San Hieronymon on vallannut CIA:n alaisuudessa toiminut FOX-yksikkö, jossa Snake palveli operaatio Snake Eaterin aikoihin. FOX-yksikön uusi komentaja Gene on pettänyt Yhdysvallat ja suostutellut tukikohdan sotilaat puolelleen. Snake pakenee sellistä ilmastointikanavan kautta ja ottaa yhteyttä entisiin FOX-yksikön jäseniin Sigintiin ja Para-Mediciin, joiden mukaan puolustusministeriö on pidättänyt Snaken komentajan, majuri Zeron, ja Snake itse on lavastettu syylliseksi FOX-yksikön kapinaan. Snaken on todistettava syyttömyytensä päihittämällä FOX-yksikön jäsenet. Snake ja Campbell alkavat värvätä venäläisiä sotilaita puolelleen kukistaakseen kapinan, mikä johtaa FOXHOUND-erikoisjoukon syntyyn.


title: Metal Gear Solid: Portable Ops

text: Tehtävän varrella Snake tapaa FOX-yksikön lääkintävastaavan Elisan, jonka kaksoissiskolla Ursulalla on suunnattomat psyykkiset voimat; CIA:n projektissa luoda täydellinen sotilas koulutetun Nullin, joka on entinen lapsisotilas Frank Jaeger; ja San Hieronymon tukikohdan entisen komentajan eversti Skowronskin, jonka Gene on syössyt vallasta. Snakelle paljastuu, että Genen suunnitelmana kiristää supervaltoja on kolmannen maailmansodan aloittaminen laukaisemalla ydinohjus Neuvostoliittoon nelijalkaisesta kävelevästä panssarivaunusta nimeltä Metal Gear RAXA. CIA toimitti RAXAn San Hieronymoon, jotta ydinsulkusopimusten takia sotilaallisesti heikentyneellä Neuvostoliitolla olisi vallankumouksellinen asejärjestelmä. CIA uskoi tämän pitkittävän kylmää sotaa ja säilyttävän supervaltojen välisen voimatasapainon, mutta CIA ei osannut ennustaa Genen petosta. Snakelle paljastuu myös, että Elisa ja Ursula eivät ole kaksosia, vaan Ursula on Elisan sivupersoona. Eversti Skowronski varastaa Metal Gear RAXAn tappaakseen Genen, mutta Ursula paiskaa hänet telekineettisesti pois ohjaamosta kuolemaan ja ottaa RAXAn hallinnan. Snaken onnistuu tuhota Metal Gear RAXA ja päihittää Ursula, minkä jälkeen operaatio Snake Eaterissä kuolleeksi luultu venäläinen tiedemies Nikolai Stephanovitš Sokolov saapuu paikalle. Sokolov selittää Snakelle, että hän oli RAXAn suunnittelija, mutta RAXA oli vasta prototyyppi. Ydinohjuksen laukaisuun tarkoitettu Metal Gear on ICBMG, jonka Gene aikoo laukaista avaruusraketilla tukikohdan ohjussiilosta. Matkalla siiloon Cunningham paljastaa Snakelle, että hän työskentelee Yhdysvaltain puolustusministeriölle. Cunninghamin mukaan puolustusministeriö tiesi CIA:n salajuonesta toimittaa Metal Gear Neuvostoliitolle, joten puolustusministeriö päätti tuhota CIA:n maineen antamalla Genen kaapata San Hieronymon ja laukaista ydinohjus Neuvostoliittoon. Puolustusministeriö lähetti Snaken San Hieronymoon värväämään venäläissotilaat puolelleen, jotta epätoivoisen Genen ainoa vaihtoehto olisi laukaista ICBMG. Ydinaseisku ei aloita maailmansotaa supervaltojen välille, koska Gene on maanpetturi ja Metal Gear on laukaistu Neuvostoliiton rakentamasta tukikohdasta. Cunningham kertoo Snakelle, että ohjuslaukaisun jälkeen hän tuhoaa tukikohdan Davy Crockett -pienoisydinkärjellä. Cunningham määrää Snaken poistumaan San Hieronymosta helikopterilla ennen kuin hän laukaisee Davy Crockettin, mutta Snake estää Cunninghamin suunnitelman tuhota tukikohta tappamalla hänet.


title: Metal Gear Solid: Portable Ops

text: Snake saapuu ohjussiiloon estääkseen ICBMG:n laukaisun. Gene paljastaa Snakelle, että hän oli tietoinen Cunninghamin petturuudesta ja puolustusministeriön suunnitelmista. Gene kertoo Snakelle, että Yhdysvaltojen tietämättä ICBMG:n ydinohjusten kohteena ei ole Neuvostoliitto, vaan Pentagon ja CIA:n päämaja. Genen suunnitelmana on lavastaa Neuvostoliitto syylliseksi ydinaseiskuun Yhdysvaltoihin aloittaakseen konfliktin NATO-jäsenmaiden ja Varsovan liiton välille ja tuhotakseen maailmanpolitiikassa vaikuttavan Filosofien salaseuran. Genen haaveena on perustamalla sotilaiden kansakunta Army's Heaven ja luoda uusi maailmanjärjestys. Gene paljastaa Snakelle, että The Bossin kuoleman ja koko operaatio Snake Eaterin suunnitteli "pirullisen viekas strategisti". Elisa ilmestyy estääkseen Metal Gearin laukaisun, mutta Gene puukottaa hänet hengiltä. Ennen kuolemaansa Elisa ennustaa Snaken tulevaisuutta kertomalla hänelle Big Bossin lapsista (Solid Snake, Liquid Snake ja Solidus Snake) ja aikeista rakentaa uusi Metal Gear. Gene aloittaa lähtölaskennan ICBMG:n laukaisuun ja haastaa Snaken kaksintaisteluun. Snake päihittää Genen, joka antaa hänelle mikrofilmin. Ennen kuolemaansa Gene kertoo Snakelle, että mikrofilmiltä paljastuu Army's Heavenin rahakätkön piilopaikka. Snake ei ehdi tuhota ICBMG:tä, mutta hän onnistuu vahingoittamaan sitä kriittisesti RPG-7-raketinheittimen, Sokolovin neuvojen ja hänelle uskollisten sotilaiden avulla. Avaruusraketti ja vahingoittunut ICBMG laukaistaan ohjussiilosta avaruuteen, minkä jälkeen Metal Gear kärventyy paluussa Maan ilmakehään. Yhdysvalloissa Ocelot tapaa CIA:n johtajan, joka oli Genen mainitsema "pirullisen viekas strategisti". CIA:n johtaja on matkalla ydinsuojabunkkeriin tietämättä, että Snake on jo tuhonnut Metal Gearin. Ocelot murhaa CIA:n johtajan ja varastaa häneltä Filosofeihin liittyvät asiakirjat, jotta Ocelotin salaperäinen työnantaja voisi "tuhota" Filosofit ja saada selville Filosofien perinnön kätköpaikat. Snake palaa Yhdysvaltoihin, jossa Campbell kertoo hänelle, että hän ja Null ovat hoidossa sairaalassa. Snake tapaa myös syyttömäksi todetun majuri Zeron ja tekee kunniatervehdyksen San Hieronymon sotilaille, joista on tullut yhdysvaltalaisten vankeja.


title: Metal Gear Solid: Portable Ops

text: Lopputekstien jälkeen Ocelot saa puhelinsoiton työnantajaltaan, joka "mies samalla koodinimellä kuin Null". Keskustelusta paljastuu pelaajalle, että Ocelot ja hänen työnantajansa olivat manipuloineet Genen kaappaamaan San Hieronymon ja laukaisemaan ICBMG:n Yhdysvaltoihin, jotta CIA:n johtaja toisi Filosofien asiakirjat Ocelotille. Ocelot ja hänen työnantajansa perustavat salaseuran, Patriootit, ja Ocelot ehdottaa Big Bossin värväämistä heihin. Ocelotin keskustelukumppanin ja Patrioottien perustajan henkilöllisyys paljastuu "issa".


title: Metal Gear Solid: Portable Ops

text: Peli on saanut yleisesti hyvän vastaanoton. Se tuo tuttua "Metal Gear Solid" -toimintaa kannettavaan muotoon, jonka takia peli on myös saanut huonoa palautetta sen kontrolleista ja 3D-kamerasta. Myös ääninäyttelyn puute suuresta osasta dialogia on harmittanut monia, mutta Ashley Woodin piirtämät välivideot, joissa ääninäyttelyä kuullaan, ovat saaneet yleisesti kiitosta.


title: Metal Gear Solid: Portable Ops

text: Vuonna 2006 peli voitti IGN:ssä parhaan PSP-pelin palkinnon tarinassa ja ladattavassa sisällössä. IGN ja GameSpot molemmat palkitsivat pelin vuoden parhaana PSP-pelinä. GameSpystä peli ansaitsi parhaan toiminta-, strategia- ja nettimoninpelin palkinnon PSP-kategoriassa. Se oli myös vuoden paras kannettava ja PSP-peli, ja sijoittui kymmenenneksi vuoden 2006 pelien listalla.


title: Metal Gear Solid: Portable Ops

text: Suomen pelimedioissa peli menestyi myös hyvin. Peliplaneetta.net antoi pelille arvosanan 91/100, antaen huonoa palautetta vaikeista kontrolleista ja näkökentän koosta. "Pelaaja"-lehti antoi pelille arvosanan 8/10. KonsoliFIN arvosteli pelin antaen sille arvosanan 8½, moittien sen ottaneen liikaa vaikutteita "Metal Gear Solid 3: Subsistencen" ominaisuuksista. Yleisesti peli sai kiitosta sen joukkuepohjaisuudesta, juonesta ja tehtävärakenteesta.


title: Metal Gear Solid: Portable Ops

text: Konami julkisti 17. heinäkuuta 2007, että MPO saa parannelun osan "Portable Ops Plus", joka keskittyy moninpeliin tuomalla uusia hahmoja, kenttiä ja pelimuotoja. Peli on ilmeisesti kuitenkin irrallinen "Portable Opsista", koska ei sisällä alkuperäistä peliä.


title: Nil-Saint-Vincent-Saint-Martin

text: Nil-Saint-Vincent-Saint-Martin on nykyinen kylä ja entinen Belgian kunta Valloniassa, Brabant Wallonin maakunnassa. Vuonna 1976 kunnasta tuli osa Walhainin kuntaa.


title: Nil-Saint-Vincent-Saint-Martin

text: Kylät, Nil-Saint-Vincent ja Nil-Saint-Martin yhdistyivät vuonna 1812.


title: Nil-Saint-Vincent-Saint-Martin

text: Nil-Saint-Vincent-Saint-Martinissa sijaitsee lukuisa määrä nähtävyyksiä.


title: Nil-Saint-Vincent-Saint-Martin

text: Tiègen tuulimylly () on rakennettu vuonna 1834, ja sen on rakentanut Thienpontin perhe. Mylly oli käytössä 23. kesäkuuta 1946 saakka ja nykyään rakennus noteerataan ”"monument classé"” -rakennukseksi.


title: Nil-Saint-Vincent-Saint-Martin

text: Institut Géographique National, belgialainen kansallinen kartografiapalvelu, on laskenut Belgian maantieteellisen keskipisteen sijaitsevan Nil-Saint-Vincentissä. Arkkitehti Bernard Defrenne on suunnitellut monumentin keskipisteeksi laskettuun kohtaan. Monumentti paljastettiin 22. elokuuta 1998. Keskipisteen sijainti on .


title: Six Ugly

text: Six Ugly on Dir en greyn julkaisema EP vuonna 2002.


Ulkoasiainministeriön kansainvälisten asiain valmennuskurssi eli Kavaku on väylä ulkoasiainhallinnon niin kutsutulle yleisuralle, virkamiehiksi ja diplomaateiksi pyrkiville, ylemmän korkeakoulututkinnon suorittaneille.


title: Ulkoasiainministeriön kansainvälisten asiain valmennuskurssi

text: Yleisurasta tekee ”yleisen” ja sen erottaa muista ulkoasiainhallinnon – ja yleensä valtionhallinnon – tehtävistä sen säännöllinen tehtäväkierto, joka koostuu keskimäärin 3–4 vuoden työjaksoista sekä kotimaassa että ulkomaanedustuksissa. Yleisuralle rekrytoidaan monipuolisia yleisosaajia (ei ainoastaan esimerkiksi kansainvälistä politiikkaa opiskelleita).


text: Valintaprosessi on monivaiheinen ja sisältää eri hakuvaiheisiin päässeiden kohdalla muun muassa yleistietokokeen sekä psykologiset testit. Viime vuosina hakijoiden kokonaismäärä on ollut yli 800. Kurssille on hyväksytty 15–30 hakijaa. Kavakun läpikäyneitä ulkoasiainhallinnon virkamiehiä pidetään yleisesti suomalaisen virkamieskunnan eliittinä.


text: Alemman korkeakoulututkinnon suorittaneille on Hallintouran kurssi eli Halku, joka on myös yleisura. Hallintouran tehtäviin kuuluvat kansalaispalvelutehtävät, talous- ja tietohallintotehtävät, assistentin tehtävät sekä muut avustavat tehtävät eri osa-alueisiin liittyen.


text: Diplomaatiksi on mahdollista päästä myös poliittisen virkanimityksen kautta esimerkiksi erityisasiantuntijoiksi tai avustaviin tehtäviin niin kutsutun yleisen väylän ulkopuolelta.


title: Paini kesäolympialaisissa 1972

text: Münchenin kesäolympialaisten 1972 painissa kilpailtiin kymmenessä sarjassa sekä kreikkalais-roomalaisessa että vapaapainissa.


title: Alnico

text: Alnico on metalliseos, joka on valmistettu alumiinista, nikkelistä ja koboltista. Lisäksi seoksessa saattaa olla rautaa, kuparia ja titaania. Tyypillinen seossuhde on 8–12 % alumiinia, 15–26 % nikkeliä, 5–24 % kobolttia, enintään 6 % kuparia ja 1 % titaania, loput on rautaa.


title: Alnico

text: Seosta käytetään kestomagneettien valmistukseen. Yleisesti saatavilla olevista magneeteista sitä vahvempia ovat vain maametallimagneetit, kuten neodyymimagneetti ja magneeteista kallein samariumkobolttimagneetti. Alnicomagneettia käytetään sähkömoottoreissa, mikrofoneissa, sähkökitaroiden ja -bassojen mikrofoneissa ja kaiuttimissa.


title: King of the Grey Islands

text: King of the Grey Islands on Candlemassin albumi, joka julkaistiin 22. kesäkuuta 2007.


title: Suomen loistoluettelot

text:
Suomen loistoluettelot ovat Liikenneviraston verkkosivuillaan julkaisemia luetteloita, joita on kolme:
Kaikki loistoluettelot on uusittu kesällä 2016 ja julkaistaan vastedes Liikenneviraston verkkosivuilla maksuttomina pdf-tiedostoina. Luetteloita uusitaan aiempaa useammin, ja uusimisesta tiedotetaan Tiedonantona merenkulkijoille.


title: Suomen loistoluettelot

text: Suomen rannikon loistot (, ) on Liikenneviraston aiemmin painettuna julkaisema luettelo merenkulun valaistuista turvalaitteista. Luettelo uusittiin joka toinen vuosi.Vuoden 2010 painoksessa on 466 sivua.


title: Suomen loistoluettelot

text: Teos sisältää merialueiden loistoluettelon, jossa luetellaan kaikki Suomen merialueiden valaistut merimerkit, kuten majakat, sektoriloistot, poijut sekä muut väylän merkitsemiseen käytetyt valaistut turvalaitteet. Se sisältää myös tiedot radionavigaatio-, meriradioliikenne-, luotsi-, VTS- ja pelastuspalveluista sekä suomalaisten merikarttojen koordinaattijärjestelmistä.


title: Suomen loistoluettelot

text: Saimaan järvialueen ja Saimaan kanavan loistot on aiemmin julkaistu luettelo, joka sisälsi tiedot Vuoksen vesistön ja Saimaan kanavan loistoista sekä luotsi-, DGPS- ja pelastuspalveluista.


title: Suomen loistoluettelot

text: Sisävesien loistot sisälsi tiedot Kymijoen ja Kokemäenjoen sekä Oulujärven vesistöjen loistoista.


title: Iiris (nimi)

text: Iiris on suomalainen naisen etunimi. Iiris on versio kansainvälisestä nimestä Iris, jota myös käytetään Suomessa.


title: Iiris (nimi)

text: Iris-nimi on lähtöisin kreikan kielestä, jossa "iris" merkitsee sateenkaarta. Kreikkalaisten sateenkaaren jumalatar olikin nimeltään Iris. Iris-nimen voi ajatella liittyvän myös "Iris"-kasvisukuun tai silmän iirikseen, mutta näidenkin taustalla on sama kreikan sana.


title: Iiris (nimi)

text: Suomessa on rekisteröity 1900-luvun alusta marraskuuhun 2016 mennessä 7 084 Iiris-nimen ja 4 363 Iris-nimen saanutta henkilöä.


title: Esa Riippa

text: Esa Tapio Riippa (s. 22. toukokuuta 1947 Kälviä) on suomalainen taidegraafikko. Hän opiskeli Pentti Kaskipuron oppilaana. Riipan monet työt ovat hiljaista surrealismia, jossa on vaikutteita japanilaisesta puupiirrostaiteesta. Riippa itse tekee kuitenkin syväpainografiikkaa, tyypillisesti värillisiä teoksia muutamalla eri laatalla, joissa etsaus yhdistyy akvatintaan. Aiheet ovat useimmiten maisemia, asetelmia ja kotinäkymiä, joissa on joku "jekku".


title: Esa Riippa

text: Riippa sai Kuvataiteen valtionpalkinnon vuonna 1977 ja Pro Finlandia -mitalin vuonna 2000.


title: Jake Long (hahmo)

text: Jake Long on kuvitteellinen päähahmo Disneyn "Jake Long – amerikkalainen lohikäärme" -animaatiosarjassa.


title: Jake Long (hahmo)

text: Jake Long on lähes tavallinen 13-vuotias newyorkilainen poika, joka pitää videopeleistä sekä sarjakuvista ja harrastaa rullalautailua, mutta hänen suvussaan on monia lohikäärmeitä. Jake on äitinsä, vaarinsa ja siskonsa ohella myös lohikäärme. Jaken kohtalo on suojella taikaolentoja pahoilta voimilta. Hänen isänsä ei tiedä että hänen perheensä on täynnä lohikäärmeitä.


title: Jake Long (hahmo)

text: Jake on useimmiten rento kaveri, kuitenkin yleensä naiivi ja itsepäinen. Muiden läsnä ollessa hän käyttäytyy koreilevasti ja yrittää näyttää siistiltä käyttämällä hip hop -slangia. Tämä ei kuitenkaan aina onnistu ja Jake saakin itsensä näyttämään typerältä.


title: Jake Long (hahmo)

text: Jake osoittaa usein olevansa huoleton tai vastuuton esimerkiksi jättämällä päivittäiset lohikäärmeharjoitukset väliin ja käyttämällä joskus voimiaan väärin. Koulussa hän on huolimaton läksyissä ja saa tämän vuoksi huonoja numeroita, mikä johtaa kinasteluihin opettajien kanssa. Toisaalta kaikki kouluun liittyvät huolettomuudet eivät aina liity laiskuuteen vaan salaisiin tehtäviin lohikäärmeenä. Jake ottaa silti mielellään tilaisuuden tullen oikoteitä elämässään niin koulu- kuin lohikäärmetehtävissään. Hän yrittää kuitenkin korjata tekemänsä virheet, joita hän on aiheuttanut huolettomuudellaan.


title: Jake Long (hahmo)

text: Sarjan aikana on näytetty Jaken olevan melko naiivi päätösten teossa, eikä hän välttämättä aina ymmärrä päätöksensä seurauksia. Lohikäärmeenä Jake käyttäytyy monesti ylimielisesti tai aliarvioi vastustajansa. Hän kuitenkin oppii virheistään vaikka usein tekeekin niitä turhan paljon.


title: Jake Long (hahmo)

text: Lohikäärmeenä Jake hallitsee monia eri kykyjä:


title: Jaca

text: Jaca (aragoniaksi "Chaca" tai " Xaca") on kaupunki Uescan maakunnassa Espanjan Aragoniassa. Se sijaitsee Pyreneiden vuoristossa, lähellä Ranskan rajaa. Jacan asukasluku on 12 929 (1.1.2016).


title: Jaca

text: Kaupunki on suosittu matkailu- ja talviurheilukeskus, ja se on pyrkinyt merkittävien talvikisojen isäntäkaupungiksi useita kertoja. Siellä on järjestetty Universiadit vuosina 1981 ja 1995, sekä jääkiekon 2. divisioonan maailmanmestaruuskilpailut 2004, mutta isompien kisojen hakemukset on hylätty. Kaupungin jääkiekkoseura Club Hielo Jaca pelaa Espanjan Superligassa ja on voittanut sen useammin kuin mikään muu joukkue.


title: Jaca

text: Jacassa on jäljellä keskiaikaista kaupunginmuuria vartiotorneineen 1100-luvun katedraalin ympärillä.


title: Japanin viralliset suurkaupungit

text:
Japanin viralliset suurkaupungit (, ”valtion [asetuksella] nimittämät kaupungit”) ovat Japanin paikallishallintolaissa (, luvun 252 pykälä 19) määritelty suurkaupunkien luokka. Virallisia suurkaupunkeja on yhteensä 20: niissä täytyy lain mukaan olla vähintään 500 000 asukasta, mutta valtaosassa asukkaita on yli miljoona.
Virallisille suurkaupungeille annetaan useita valtaoikeuksia, jotka kuuluvat tavallisesti prefektuureille. Nämä oikeudet koskevat 18:aa eri aluetta, kuten kaupunki- ja liikennesuunnittelua sekä sosiaali- ja terveyspalveluita. Käytännössä viralliset suurkaupungit toimivat prefektuurien kanssa samalla tasolla.


title: Japanin viralliset suurkaupungit

text: 1920- ja 1930-luvuilla kaupungeille annettiin Japanissa vähitellen laajempi itsehallinto. Tähän liittyen Tokion kaupunki liitti itseensä vuonna 1932 suuria alueita, niin että sen pinta-ala laajeni viisinkertaiseksi. Toisen maailmansodan aikana paikallishallinto kuitenkin lakkautettiin, ja Tokion kaupunki asetettiin suoraan keskushallinnon alaisuuteen prefektuurina. Sodan jälkeen voimaan astui uusi laki Tokion erityisasemasta maan pääkaupunkina. Sen myötä Tokio jaettiin erillisalueisiin, joista kukin sai samantyyppiset oikeudet kuin muilla kaupungeilla. Uusi paikallishallintolaki vuonna 1947 palautti itsehallinnon kaikille kunnille. 1950-luvun kuluessa sitä muutettiin antamaan lisää valtaa maan suurimmille kaupungille. Vuonna 1956 laissa määriteltiin Tokion jälkeen tärkeimmät viisi kaupunkia, joissa oli yli miljoona asukasta – Kioto, Osaka, Jokohama, Nagoya ja Kōbe – virallisiksi suurkaupungeiksi.


title: Japanin viralliset suurkaupungit

text: Virallisille suurkaupungeille annettiin monia valtaoikeuksia, jota yleensä kuuluvat prefektuureille. Lisäksi ne jaettiin suuralueisiin (区, "ku"), joilla on kaikilla oma hallintonsa. Tokion erillisalueista poiketen suuralueiden valtuutetut nimittää kuitenkin kaupungin pormestari, eikä heitä valita vaaleilla. Alun perin virallisilta suurkaupungeilta vaadittiin useita ominaisuuksia: kaupungissa tuli olla vähintään 500 000 asukasta, sen väestötiheyden tuli olla yli 2 000 asukasta neliökilometrillä ja asukkaista alle kymmenesosa sai olla töissä alkutuotannon parissa. Seuraavien vuosikymmenten aikana useat kaupungit saavuttivat tarvittavat vaatimukset joko luonnollisen kasvun (kuten Suur-Tokioon kuuluva Kawasaki) tai kuntaliitosten kautta (kuten usean kaupungin yhteenliittymänä syntynyt Kitakyūshū). Myöhemmin asukastiheyteen ja talousrakenteeseen liittyvät kriteerit poistettiin, mutta käytännössä virallisen suurkaupungin asema annettiin vain kaupungeille, joissa oli tai joissa ennustettiin pian olevan yli miljoona asukasta. Chiba oli ensimmäinen virallinen suurkaupunki, joka ei koskaan saavuttanut miljoonan asukkaan rajaa.


title: Japanin viralliset suurkaupungit

text: 1990- ja 2000-luvuilla paikallishallintolakiin tehtiin merkittäviä uudistuksia, ja virallisten suurkaupunkien alapuolelle perustettiin kaksi uutta kaupunkiluokkaa, ydinkaupungit vuonna 1995 ja erityiskaupungit vuonna 2000. Eräs syy näille uudistuksille oli vaikea taloudellinen tilanne. Maan hallitus otti tavoitteekseen kuntien määrän voimakkaan vähentämisen, ja uusilla suurkaupunkinimityksillä kaupunkeja rohkaistiin muodostamaan suurempia hallinnollisia yksiköitä. Nimityksistä onkin tullut tapa nousta ylemmäs kansallisessa kuntahierarkiassa ja hyötyä korkeamman aseman tuomista eduista. Merkittävä kuntaliitos tapahtui vuonna 2001, kun Urawan, Ōmiyan ja Yonon kaupungit yhdistyivät uudeksi Saitaman kaupungiksi, jolle myönnettiin virallisen suurkaupungin asema. Muutaman vuoden kuluessa jo lähes 80 prosenttia maan kunnista harkitsi kuntaliitoksia. Vuonna 2002 paikallishallintolakia uudistettiin jälleen, ja virallisten suurkaupunkien epävirallista väestörajaa laskettiin miljoonasta 700 000 henkeen. Muutoksen myötä virallisten suurkaupunkien määrä kasvoi 2000-luvulla nopeasti.


title: Alūksne

text: Alūksne (, ) on kaupunki Alūksne-järven rannalla Koillis-Latviassa Viron ja Venäjän rajan tuntumassa. Alūksne on Alūksnen piirin pääkaupunki.


title: Alūksne

text: Ennen historiallista aikaa Alūksnen alueella asui virolaisia ja liiviläisiä, mutta 800–1200-luvuilla alueelle levittäytyi latgalleja. Alūksne mainitaan historiallisissa lähteissä ensimmäisen kerran vuonna 1284 nimillä "Alyst" ja "Volyst". Vuonna 1342 paikalle valmistui Liivinmaan ritarikunnan kivilinna ja paikan nimeksi tuli Marienburg. Linnan ympärille kehittyi nopeasti kylä ja sittemmin kaupunki. Liivinmaan sodan aikana aluetta hävittivät venäläiset, ruotsalaiset ja puolalaiset. Vuodesta 1661 alue oli Ruotsin vallan alla. Ruotsalaiset linnoittivat kaupungin 1680-luvulla. Suuren Pohjan sodan aikana vuonna 1702 Alūksnen linna räjäytettiin ja kaupunki poltettiin. Vuonna 1721 alue siirtyi virallisesti Venäjän keisarikunnalle. 1800-luvun puolivälissä kaupuingista tuli tärkeä kaupan keskus ja sen merkitys kasvoi entisestään Stukmaņin-Gulbenen-Alūksnen-Valkan kapearaiteisen rautatien valmistuttua vuonna 1903. Latvian itsenäisyyden aikana alueella suoritettiin arkeologisia kaivauksia, joita jatkettiin myös Neuvostoliiton aikana.


title: Alūksne

text: Alūksnen vaakuna on purppurapohjainen ja siinä on kuvattu musta Raamattu jossa lukee kultaisin kirjaimin "A.D 1689". Raamatun taakse on kuvattu ristiin asetetut miekat kultaisin kahvoin. Kaupungin lippu on hopeanharmaalla pohjalla oleva ristilippu, jonka ristin keskellä on kuvattu kaupungin vaakuna.


title: Paini kesäolympialaisissa 1968

text: 1968 kesäolympialaisten painissa kilpailtiin kahdeksassa sarjassa sekä kreikkalais-roomalaisessa että vapaapainissa.


title: Ich hatt’ einen Kameraden

text: Ich hatt' einen Kameraden ("Oli aseveikko mulla", virallinen, mutta harvoin käytetty nimi on Das Lied vom guten Kameraden, "Laulu hyvästä toverista") on saksalainen sotilaslaulu, jota käytetään erityisesti sotilashautajaisissa. Sen on sanoittanut Ludwig Uhland vuonna 1809 Tübingenissä, sävellyksen on tehnyt Friedrich Silcher vuonna 1825. Laulun on kääntänyt suomeksi Reino Hirviseppä nimellä "Oli aseveikko mulla".


title: Ich hatt’ einen Kameraden

text: Laulu ”Ich hatt’ einen Kameraden” kuuluu keskeisenä osa Saksan liittotasavallan armeijan, Bundeswehrin, suruseremonioihin. Se soitetaan poikkeuksetta sotilashautajaisissa tai sotilaallisissa surujuhlissa. Laulua käytettiin samassa tarkoituksessa ja Saksan keisarikunnan armeijoissa, Weimarin tasavallan Reichswehrissä ja Kolmannen valtakunnan Wehrmachtissa. Myös Itävallan armeija käyttää laulua vastaavalla tavalla. Kyseessä on siis eräänlainen saksalainen vastinen suomalaiselle laululle ”Oi kallis Suomenmaa”. Laulu kuuluu myös harvinaiseen, "Der kleine Zapfenstreich" -nimiseen katselmukseen, jossa muistetaan kaatuneita sotilaita.


title: Ich hatt’ einen Kameraden

text: Laulua soitettaessa univormuun pukeutuneiden sotilaiden on tehtävä kunniaa, sama koskee myös univormupukuisia poliiseja ja muodollisesti jopa Saksan Punaisen ristin työntekijöitä, jos he käyttävät (nykyään harvinaista) univormua. Ainoastaan kansallislaululle annetaan samanlaiset kunnianosoitukset.


title: Ich hatt’ einen Kameraden

text: Laulu ”Ich hatt’ einen Kameraden” voidaan soittaa myös siviilihautajaisissa, jos vainaja on ollut armeijan palveluksessa, vuoristojääkäri tai sotaveteraani. Se on kuitenkin selvästi suomalaista käytäntöä harvinaisempaa. Laulu liittyy myös saksalaisen kaatuneiden muistopäivän, Volkstrauertagin, seremonioihin. Myös Saksan liittotasavallan parlamentissa Bundestagissa laulu soitetaan, kun muistetaan kaatuneita ja sodassa menehtyneitä.


title: Ich hatt’ einen Kameraden

text: Itävallassa laulu soitetaan myös palomiesten hautajaisissa ja palokuntien muistaessa kaatuneita tovereitaan pyhäinpäivänä. Saksassa se kuuluu myös joidenkin opiskelijayhdistysten jäsenten hautajaisrituaaleihin.


title: Ich hatt’ einen Kameraden

text: Espanjassa sitä soitettiin muun muassa sisällissodan muistomerkin Kaatuneiden laaksossa (Valle de los Caídos) vihkiäisissä 1972 Francon läsnä ollessa.


title: Lot (departementti)

text: Lot [] () on Ranskan departementti numero 46, joka on saanut nimensä Lot-joen mukaan. Departementti sijaitsee Lounais-Ranskassa Midi-Pyrénées’n hallintoalueella. Departementti on pinta-alaltaan 5 217 neliökilometriä, ja siellä on 169 533 asukasta (2006). Lotin pääkaupunki on Cahors. Lot on jaettu edelleen kolmeen arrondissementtiin, 31 kantoniin ja 340 kuntaan.


title: Lot (departementti)

text: Lot oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Lot muodostettiin osasta Languedocin provinssia.


title: Lot (departementti)

text: Kuusi Lotin departementin kylää on otettu jäseneksi Ranskan kauneimpien kylien järjestöön "Les Plus Beaux Villages de France". Nämä ovat Autoire, Capdenac, Cardaillac, Carennac, Loubressac ja Saint-Cirq-Lapopie.


title: Hoek van Holland

text: Hoek van Holland (), ”Hollannin kulma”, on taajama Etelä-Hollannin provinssissa Alankomaissa. Hoek van Holland sijaitsee Pohjanmeren rannikolla Nieuwe Waterweg -laivakanavan pohjoisrannalla. Taajama on hallinnollisesti osa Rotterdamia. Pinta-alaa Hoek van Hollandilla on 16,7 neliökilometriä, josta maata on 13,92 km². Tammikuussa 2006 alueella oli noin 9 197 asukasta.


title: Hoek van Holland

text: Stena Line harjoittaa säännöllistä laivaliikennettä Hoek van Hollandista Englannin Harwichiin.


title: Hoek van Holland

text: Rannikolla on hiekkadyynejä sekä laituri. Yksi alue rannasta on määrätty naturistien käyttöön.


title: Mutualismi

text: Mutualismi on poliittinen ja taloudellinen aate, joka liitetään usein ranskalaiseen anarkistiin Pierre-Joseph Proudhoniin, vaikka sillä on juurensa kauempana työväenliikkeen historiassa. Mutualismi perustuu työarvoteoriaan, jonka mukaan tuottajan kuuluu saada työn tuotteesta täysi työn määrää vastaava korvaus, muuta pidetään riistona.


title: Mutualismi

text: Mutualistit vastustavat lainanannosta, sijoittamisesta ja vuokrauksesta saavutettavia voittoja. He kannattavat vapaita markkinoita ja kannattavat työn tulosten yksityisomistusta. Mutualistit eivät kuitenkaan kannata esimerkiksi maan yksityisomistusta, koska maata ei ole kukaan valmistanut työllään. Heidän mukaansa maata voi "omistaa" vain käyttämällä sitä, Proudhon käytti termiä "possession", hallussapito.


title: Mutualismi

text: Mutualistit uskovat työläisten omistamiin yrityksiin, osuuskuntiin. He haluavat luoda vastavoiman kapitalismille ja samalla synnyttää vaihtoehdon, joka vähitellen korvaa sen. Mutualistit ovat ”markkinasosialisteja" ja usein myös anarkisteja.


title: Mutualismi

text: Vapaan markkinatalouden kannattaja George Reisman katsoo, että mutualismi kannattaa riistoa, koska se ei salli yksilön suojella maata, johon hän on sekoittanut työtään (esim. kesannolla olevaa peltoaan), ellei hän satu olemaan käyttämässä sitä. Reismanin mukaan tällaisen maan anastus on yksilön työn varkautta. Hänen mukaansa: "Mutualismi väittää vastustavansa työn riistämistä, minkä tahansa työn tuloksen varastamista. Kun on kyse maahan sekoitetun työn varastamisesta, mutualismi sulkee silmänsä riistäjän teolta."


title: Elizabeth Berkley

text: Elizabeth Berkley (s. 28. heinäkuuta 1972) on yhdysvaltalainen näyttelijä. Hänet tunnetaan parhaiten rooleistaan televisiosarjassa "Saved by the Bell" ja elokuvassa "Showgirls" (1995).


title: Elizabeth Berkley

text: Berkley sairastaa heterokromiaa eli hänellä on eriväriset silmät: oikea silmä on puoliksi vihreä ja puoliksi ruskea, kun taas vasen silmä on täysin vihreä.


title: Paini kesäolympialaisissa 1964

text: 1964 kesäolympialaisten painissa kilpailtiin kahdeksassa sarjassa sekä kreikkalais-roomalaisessa että vapaapainissa.


title: Arkhimedeen lause

text: Reaalilukuja koskevan Arkhimedeen lauseen mukaan jokaista reaalilukua "r" kohtaan löydetään positiivinen kokonaisluku "k" siten, että


title: Arkhimedeen lause

text: Todistetaan ensin, että ylhäältä rajoitetulla kokonaislukujen joukolla on olemassa maksimi. Merkitään tätä joukkoa symbolilla "E" ja jotain sen ylärajaa kirjaimella "r". Tällöin joukko "E" määritellään seuraavasti "E" =: {m kuuluu kokonaislukuihin | "m" ≤ "r"} ("r" reaaliluku). Koska joukko "E" on ylhäältä rajoitettu, on sillä olemassa täydellisyysaksiooman mukaan pienin yläraja eli supremum, "G" =: sup "E". Supremumin määritelmän mukaan on olemassa joukon "E" alkio "x" siten että "x" > "G" - 1/2. Tällöin "x" on joukon "E" maksimi. Jos "x" ei olisi joukon "E" maksimi, olisi olemassa joukon "E" alkio "y" siten, että "y" ≥ "x" + 1 > "G" , mikä taasen olisi ristiriita, koska "G" (= sup "E") ≥ "x", kaikilla "x" kuuluu joukkoon "E".


title: Arkhimedeen lause

text: Jos "r" < 0, on triviaalisti 1 haluttu luku "k". Voidaan siis olettaa, että "r" ≥ 0. Merkitään nyt joukkoa "S" =: {"k" kuuluu kokonaislukuihin | "k" ≤ "r" } eli "S" on ylhäältä rajoitettu. Edellä todistetun lauseen mukaan joukolla "S" on maksimi, merkitään "W" =: max "S". Valitaan "k" = "W" + 1. Nyt "k" ei voi kuulua "S":ään ja "k" > "r" (jos ei, niin "k" ≤ "r" eli "k" kuuluisi joukkoon "S", mikä on ristiriita).


title: Arkhimedeen lause

text: Arkhimedeen lauseesta seuraa, että jokaista reaalilukua "x" > 0 kohtaan on olemassa luonnollinen luku "n" siten, että x > 1/n.


title: Arkhimedeen lause

text: Todistus:


title: Arkhimedeen lause

text: Olkoon "x" > 0 reaaliluku. Arkimedeen lauseesta seuraa, että on olemassa luonnollinen luku "n" siten että "n" > 1/"x" (koska 1/"x" on reaaliluku sekä positiivinen). Tästä seuraa suoraan, että "x" > 1/"n".


title: Arkhimedeen lause

text: Kahden erisuuren reaaliluvun ("a", "b") välissä on aina rationaaliluku ("r") sekä irrationaaliluku ("i") ja molempia vieläpä äärettömän monta eli "b" > "a", "b" > "r" > "a", "b" > "i" > "a".


title: Arkhimedeen lause

text: Merkitään "x" =: "b" - "a", ("x" > 0). Arkhimedeen lauseesta seuraa, että on olemassa luonnollinen luku "n" siten että: "x" > 1/"n" (> 0). Joukolla "E" := {"k" kuuluu kokonaislukuihin | "k" >= "nb"} on olemassa minimiarvo. Merkitään "p" = min "E". Nyt "p" - 1 ei kuulu joukkoon "E" ja täytyy myös päteä "p" - 1 < "nb". Eli ("p" - 1)/"n" < "b". Nyt "r" := ("p" - 1)/"n" on etsitty rationaaliluku.


title: Arkhimedeen lause

text: "p"/"n" ≥ "b" ⇒ "p"/"n" - "x" ≥ "b" - "x" = "a". "p"/"n" - 1/"n" > "p"/"n" - "x" ≥ "a"


title: Arkhimedeen lause

text: joten


title: Arkhimedeen lause

text: "b" > "p"/"n" - 1/"n" > "a".


title: Arkhimedeen lause

text: Osoitetaan, että kyseisiä rationaalilukuja on äärettömän monta. Todistetaan induktiolla, että löydetään lukuja mikä tahansa haluttu lukumäärä "n".


title: Arkhimedeen lause

text: Alkuaskel: edellä todistetun lauseen nojalla on olemassa luku "r" siten että "b" > "r" > "a".


title: Arkhimedeen lause

text: Induktio-oletus: lukuja, jotka täyttävät ehdon ["b" > "r" > "a"] on olemassa "n" - 1 kappaletta (⇐⇒ "b" > "r" > ... > "r" > "a")


title: Arkhimedeen lause

text: Induktio-askel: on olemassa (edellä todistetun lauseen nojalla) luku "r" siten että "b" > "r" > "r" (> "a") ⇒ haluttuja lukuja löydetään "n" kappaletta ("b" > "r" > ... "r" > "a") valittiin "n" kuinka suureksi tahansa.


title: Arkhimedeen lause

text: Etsitään lukujen "a" ja "b" välistä irrationaaliluku:


title: Arkhimedeen lause

text: Yllä olevan todistuksen nojalla on olemassa kaksi rationaalilukua "r" ja "r" siten, että "a" < "r" < "r" < "b". Merkitään "s" =: "r" - "r" eli "s" on positiivinen rationaaliluku. Nyt 0 < "s"/sqr(2) < "s". Merkitään "z" =: "r" + "s"/sqr(2) ⇒ "a" < "z" < "b" ja "z" on irrationaaliluku. Yllä olevan induktion kaltaisella todistuksella osoitetaan, että irrationaalilukuja löydetään rajattomasti.


title: Paini kesäolympialaisissa 1960

text: 1960 kesäolympialaisten painissa kilpailtiin kahdeksassa sarjassa sekä kreikkalais-roomalaisessa että vapaapainissa.


title: Lynne Frederick

text: Lynne Maria Frederick (25. heinäkuuta 1954 – 27. huhtikuuta 1994) oli englantilainen näyttelijä.


title: Lynne Frederick

text: Frederickin näyttelijänura alkoi vuonna 1970. Vuonna 1971 hän näytteli elokuvassa "Nicholas and Alexandra" sekä 1972 elokuvassa "Henry VIII and His Six Wives".


title: Lynne Frederick

text: Frederick muistetaan myös koomikko-näyttelijä Peter Sellersin neljäntenä ja viimeisenä vaimona. Sellers ja Frederick avioituivat 18. helmikuuta 1977 ja olivat naimisissa siihen asti kunnes Sellers kuoli sydänkohtaukseen 24. heinäkuuta 1980. Media raportoi, että pari oli ollut aikeissa erota ja Sellers aikeissa poistaa Frederickin testamentistaan, mutta koska he olivat vielä naimisissa, peri Frederick Sellersin koko omaisuuden. Sellersin kolme lasta hänen kahdesta edellisestä avioliitostaan saivat kukin 750 puntaa.


title: Lynne Frederick

text: Frederick kuoli huhtikuussa 1994.